Tuzan Cu Chim Hau Lo In Esther A Tling Lai Ti Khawh A Si A Mak Lawlaw, A Hlasak Mi Hi Rak Zoh Cio Hmanh Uh (+Video) – CHINLAND TODAY NEWS\nTuzan Cu Chim Hau Lo In Esther A Tling Lai Ti Khawh A Si A Mak Lawlaw, A Hlasak Mi Hi Rak Zoh Cio Hmanh Uh (+Video)\nOctober 31, 2019 admin Chin News 0\nMyanmar Idol Season 4 Top Finalist zuam nak cu tuzan October 31 zan ah i zuam than a si i sunglawi taktak in puai a dih . Chin mi chung in kan naule minung pathum Esther,B Sum,Zaw Yee zong tlamtling tein an i zuam kho . minung 11 chung ah an mah pathum hlasak mi nih mi thinlung a tongh bik ko ti mi fiang tein a lang . Judge pawl zong an lung a tling taktak . Top 11 ah cun Judge pawl nawl ngeih nak lawng in a si ti lai lo i mipi Vote pek mi kha biakhiak tu a si cang lai caah mipi kan biapi taktak cang.\nTuzan zuam nak ah Esther Dawt Chin Sung nih Chin Singer Kawlram minthang a si mi “Mah Chaw Suh Khin” nih a rak sak mi “Ein Met Met Ung” ti mi hla in zuam nak ah a van performce i a vanb sak ciam mam cu uar lo awk te a rak tha hrim lo . voidang a lo lo a ral atha i mah le mah zumhnak zong tampi a ngei cang ti zong a lang ngai ngai . mipi thazang pek nak le thlacam piak nak thawng zong a si .\nA tang mi can zong ah biatak tein thazang pe rih ko hna u sih . Esther hi Chin Idol ah winner a hmu cang mi a si i laimi nih kan i zohchunh mi hlasakthiam mino te a si . a hmailei ah can tha tampi a ngei mi a si bantuk in tutan Myanmar Idol aa zuam nak ah hin mipi nih fak pi in dir pi hram hna u sih , kawl miphun lak ah Chin mi cawisang tu le min that ter tu sihram ko seh . a tanglei ah tuzan zuam nak i a sak mi hla kan rak chiah chih i a zoh rih lo mi zoh khawh than a si .\nRamdang Ah Ai Thawh Lai Ah A Nupi A Rak Kuh Mi Cu A Doghnak Bik A Si Lai Ti hrim A Rak i Ruah Ve lai Lo Mu (+Video)\nTuzan Zuamnak Ah “Phyo Phyo Kyaw Thein” Mithli Hnawt Cawk Lo in A Chiatu “Benjamin Sum ” Nih Ka Nu Na Dam Maw Timi Hla A Saknak (+Video)


Russia nih Ukraine a kah taktak cang, 'a sungkhan uh' tiin a tlerh chih | The Chin Express\nRussia nih Ukraine a kah taktak cang, ‘a sungkhan uh’ tiin a tlerh chih\nTu zingka ah Russia President Vladimir Putin nih Ukraine ram um Russia ralkap pawl cu ral tuk hram thok dingin nawl a pek taktak cang hna.\nPutin nih thawngthanh cangka in Russia ralkap nih missile in Ukraine khualipi Kyiv an kah colh. Ukraine khuapi dang zong an kah len hna.\nRussia nih Ukraine ram, Chuhuiv khuapi vanlawng in a kahmi Ukraine meithat nih an hmih lio\nKyiv khuabawi nih, “Khuami vialte hohmanh lengah chuak loin inn chungah um dih uh,” tiin ralrin a pek hna.\nRussia tefa kan si aa timi tapung tampi an umnak Ukraine ram, Donetsk khuapi lebang cu bomb puah thawng nih a hninh dih. Mah khua ahhin nizaan tihni ah Russia ralkap tam taktak tank tampi in an lut.\nRussia nih vanlawng in a kahmi inn chungah hliam tongmi\nUS nih, “Fak chiahru in Russia sipuaizi kan phih chap lai,” tiin thawng a thanh colh ve.\nZahan zaanṭim thokin Ukraine cozah nih a ram cungah vanlawng zuan a phih khap cang. Khualtlawng vanlawng tampi cu Ukraine ram ah ṭum loin an kir dih.\nUkraine ram, Mariupol khua airport pawng i Ukraine ralkap sakhan alh viar in Russia nih a kah\nRussia zong nih Ukraine he aa rimi nichuahlei states pawl ah khualtlawng vanlawng zuan a phih ve. “Khualtlawng vanlawng himnak (kahthlak an tonnak hnga lo) caah kan phihmi asi…’ ati.\nSinain, mah ca kan ṭial lio tiang ahcun Ukraine ralkap le Russia ralkap cu an i kap rih lo. Nizaan tihni ah Ukraine ram i Russia cikor tapung an umnak state 2 ah a lutmi Russia ralkap pawl nih tank in Ukraine an kahmi lawng asi rih.\nUkraine khualipi Kyiv zalam cungah a tlami Russia missile Ukraine palik nih an char lio\nUkraine ram chung i “Russia bawmhmi tapung an umnak khua pawl ah ralkap cawlcanghnak thok dingin President Putin nih a ralkap nawl a pek hna. A rauh hlan ah Russia ralkap le Ukraine ralkap zong an i kap cang lai. Ukraine ralkap pawl nih a sungkhan ulaw nan hriamnam chia uh, ati hna,” tiin Russia media nih a thanh.\nUkraine ralkap umnak Russia nih missile in a kah hrawhmi\nUS UN Palai nih, “Russia nih Ukraine ramri ah vanlawng zuan a phih cang. Ukraine ram, Donbas state ah ralkap torlecheng a luhter hna. Russia nih Ukraine rampumpi tuk lak a timh cang…,” tiin zahan zaan UN Security Council meeting ah a chim.\nUkraine khualipi Kyiv mipi zaam dingin gas station ah an i ṭansi lio\nRussia nih Ukraine cozah umnak an khualipi Kyiv tuk in Ukraine rampumpi lak a timh, tiah zumh asi.\nUkraine khualipi Kyiv mipi nih an zaamtak cio i lam a jam tuk – zamnak lei lam lawng a jam i a lut lei cu an um lo tluk si\nHmasa thawngpangVIDEO: Russia ralkap nih Ukraine ram an luhhnawh cang\nHnu thawngpangMalaysia: Nizaan ah COVID-19 mizaw 31,000 leng bak an hmuh hna


Malaysia nih Kawlrammi telhin ramdangmi 127 a tlaih hna | THE CHIN EXPRESS\nHome Asia Malaysia nih Kawlrammi telhin ramdangmi 127 a tlaih hna\nMalaysia nih Kawlrammi telhin ramdangmi 127 a tlaih hna\nOctober 2, 2019 ah Malaysia lahwahkah le palek nih Shah Alam khuapi ah a ummi sehzung pawl ah tlaihkhihnak an tuah i Kawlrammi telhin ramdangmi 127 an tlaih hna.\nTlaihkhihnak an tuah lio ahhin phungninglo ramdangmi pawl cu rian an ttuannak zunput ceiling cung hna ah an i thup. Thil chiahnak khan hna ah an i thup nain an tlaih tthiamtthiam hna.\nTlaihkhihnak cu zaanlei sml 4:30 in zaan sml 8:30 tiang an tuah. Bangladesh, Indonesia, Myanmar, Nepal, India le Pakistan ram in nu le pa 127 an tlaih hna.\n“Kan tlaihmi hna cu Bangladesh rammi 7, Myanmar rammi pa 1 le nu 7, Nepa rammi 2, India pa 15 le nu 1, Pakistan pakhat an tlaih hna. Kum 20 in kum 45 kar an si hna,” tiah Selangor lahwahkah bawizik Mohamad Shukri Nawi nih a chim.\n“Shah Alam khuapi chung um sehzung 3 cu lahwahkah le palek nih an luhhnawh i ramdangmi 180 an check hna hnu Lahwahkah Upadi buarmi 127 an tlaih hna hi a si. National Registration Department rianttuan zong nih an zulh hna.”\n“Cun, Mykad (Malaysia hmetpungtin) deu aa tlaihmi Indonesia nu 2 zong kan tlaih chih hna. Cun, phungninglo ramdangmi rian a petu boss zong tlaih dingin kan i zuam fawn.”\n“Rianttuannak hmun ah tlaihmi pawl cu Selangor lahwahkah zung ah an kalpi hna. Cun, Mykad deu aa tlaihmi Indonesia nu 2 cu Selangor Hmetpungtin zung ah tam deuh kherhlai dingin an kalpi ve hna,” tiah Shukri Nawi nih a chimchap.\nTlaihmi pawl cu Lahwahkah Upadi in taza an cuai hna lai i Lahwahkah thonginn ah an kuat hna lai.\nTuni zong Malaysia cozah nih hmun kip ah tlaihkhihnak a tuah. Malaysia um Chinmi zong rianttuan, umkalnak ah ralrin i zuam hna usih.


Exercise Tuahnak Nih Ruahnak A Ṭhawnter - Senri Cazual\nKum 50 cung a si cangmi nih cun Exercise hi voi khat tuah ah a tawk zafang hrawng tuah in zarh khat ah voi tam nawn tuahpiak khawh ahcun kan pum lawng siloin kan ruahnak a ṭhawnter ngaingai. Cu lawng si loin caan hmaante exercise tuahnak nih ruahnak le thil cinken khawhnak (memory skills) a ṭhatter deuh tiah hlathlaitu siangngakchia 39 nih an hmuh chuah. Hihi a tuah tawnmi hna nih a hmaanmi si ko tiah an chim.\nExercise hi kan pum le kan ruahnak ca ah cun kum zeizat ca hmanh ah a phu zungzal tiah Australian hlathlaitu hna nih an chim. Cun, exercise kip tuah aa harmi, a bik in kum 50 cunglei a si cangmi hna ca ah cun T’ai Chi timi exercise phun khat hi a ṭha bik ( T’ai Chi timi cu Tuluk ram in a rami a si i hmuansam tein pum thawn i tuahmi exercise phun khat a si) tiah Britist Journal of Sports Medicine nih an chim.\nTakpum cawlcanghternak nih hin zei maw cancer pawl le zun thlum zawtnak phun hnih telh in zawtnak tampi a zorter. Cucu kan kum laifang hrawng kan vun luh hin kan thluak rianṭuannak nih a rak kham hna tiah zumh a si. Cun, ruahnak a um ṭhanmi cu exercise tuahnak thawngin kan thahri nih kan thluak le kan takpum ṭhen khat pehtlaihnak kha a sersiam lawng si loin thazaang a pe khotu rawl, oksizen dah (oxygen) le thi kal ning kha ṭha tein supply a tuah tik ah ngandamnak a chuahpi.\nA hlan deuh ah analysis an tuah i, the University of Carberra in hlathlaitu hna nih zarh li chung an zoh hnu ah thluak lei rianṭuan ning kha a puitlingter tiah an ti. Thluak lei hneksaknak an tuahmi chungin an hmuh mi cu aerobic exercise tuahnak nih hin hngalhnak a ṭhawnter. Cu pawl cu khuaruahnak (thinking), carelnak (reading), hngalhnak (learning) le hmailei kong ruahnak (reasoning) a ṭhatter tik ah executive functions tiah an auh. A fawinak in kan chim a si cun aerobic exercise nih hin kan pum chung thil-ri pawl kha ṭha tein rian a ṭuanter.\nPreviousKan Harsatnak Pinlei Ah Pathian Tinhmi


Australia Kal Umnak Thawngthanh, Theih Hrimhrim Ding – Lai Lungrawn Post\nAustralia Kal Umnak Thawngthanh, Theih Hrimhrim Ding\nAugust 6, 2020 admin Chin News\nAustralia Kal Umnak Thawngthanh\nMalaysia um Chin ralzaam hawikom dawt vialte hna nan dam cio hna lai tiah zumhnak kan nei. Australia kal umnak kong he pehtlai in thawngthanh kan kan duh hna. Kan theih cio bang Covid pulrai ruangah vawlei cung khawl tlawn le kal um zong phih dih asi bantuk in Malaysia um Chin ralzaam cheukhat hna zong Australia kal ding si ko nain kal kho loin aataapmi tampi an um.\n2020 January thla in March thla tiang ah Australia kal ding ah Visa pek cangmi hi hngakchia chuakka he cun minung 120 hrawng an si. Interview a tuah cangmi le thi aa check cangmi hi chungkhar 62 an si i a minung cun 200 hrawng an si.\nMarch 26, 2020 ah a kal dingmi tampi an um nain March 18 ni thok in lockdown a van i thawk caah ralzaam kal umnak tuanvo neitu IOM (International Organization for Migration) nih a kalding timhtuahmi vialte cu a let than dih. Ram khat le ram khat khual tlawn zong phihkhar dih asi caah tu chun ni tiang kal kho lo in um asi. Marh 18 in July thla karlak ah poipang (emergency case) asimi tu cu kalterni tete zong an um pah nain Australia cu ralzaam visa siloah humanitarian visa cun kaltermi an um lo.\nAustralia Tanzung (Australian High Commission) zong Covid pulrai ruang ah ralzaam interview le visa pek cu March 18 in an ngol ve i a tu tiang ngol rih asi. Zeitik in an thawk than te lai hi chim khawh si rih lo. March 26 ah kal ding in rak timhtuahpiakmi hna cu a thar in timhtuahpiak than an si. Cheukhat cu an ngandamnak checkmi kum a luan cang caah IOM nih a thar in check-up an tuah than hna lai.\nA tu hnu thawk in Australia ah a kal dingmi pohpoh cu Australia phanh hmasatnak hmun poh ah ni 14 chung erhkhumh (quarantine) asi lai. Tahchunnak ah na phanhnak ding le umnak ding kha Mebourne sisehlaw na vanlawng (flight) kha Sydney a phanh hmasat ahcun Sydney ah ni 14 chung erhkhumhnak na si lai tinak si. Ni 14 lawng ah na umnak ding hmun ah na va len than kho lai. Cun an mah le State or Territory cio nih zulphung (travel restriction) an tuahmi a um rih caah mah ning hoih in va kal um than asi lai.\nJuly 23, 2020 thawk in Vanlawng cung khualtlawng milu zat zong rikhiah piak asi. Perh Khua a kalmi cu Vanlawng pakhat ah minung 50 tiang lawng cohlan asi. Brisbane cu minung 30 lawng cohlan asi. Sydney zong minung 30 lawng cohlan asi. Victoria cu ramdang in Vanlawng luh a ngah lo cun Melbourne zong lawlawse cu ngah rih lo.\nCucaah Australia autu (proposer) zong nih auhmi visa an laak cang ahcun a tu tein timhcia le ralrin cia a herh ngai ngai. Siaherhnak he, CRC Malaysia.\nRev. Saw David Lah Bia an Ceihpiak Cang\nMalaysia Um Mi Caah A Herh Tukmi Australia Kalnak Kong Thawngthanh


Hramhram Uk Nak La Tu MAH Nih Ramkhel Kong Ceih Hmai Ding SawmMi Kong Hi Buai Pi A Phu Lo Tu Kan Dir Hmun CungFekte Dir KanHerh Ko – My News\nHramhram Uk Nak La Tu MAH Nih Ramkhel Kong Ceih Hmai Ding SawmMi Kong Hi Buai Pi A Phu Lo Tu Kan Dir Hmun CungFekte Dir KanHerh Ko\nadmin May 3, 2022 Leave a Comment on Hramhram Uk Nak La Tu MAH Nih Ramkhel Kong Ceih Hmai Ding SawmMi Kong Hi Buai Pi A Phu Lo Tu Kan Dir Hmun CungFekte Dir KanHerh Ko\n“Hramhram in uknak latu Min Aung Hlaing nih, kawlram ramkhel kong ceihmai ding sawmnak hi kan zumh ding le kan buaipi awk a si lo. Kan dirhmun cung ah fek tein kan dir a herh,” tiah CNF chimphuannak nawlngeitu Salai Htet Ni nih a chim.\nMin Aung Hlaing nih sawmnak a tuah mi cung ah, tlangcung hriamtlai kan si ah, PDF an si ah, hramhram uknak a hram in kan phawi lai, ti hi kan i tinh mi a si. Mizapi le zatlang bu hna zong nih hi sawmnak hi zumh awk le buaipi ding a si lo. Kan kalnak lam te zul cio ko hna usi! Hmunkhat te ah kan kalṭi hna lai, kan dirhmun cung ah fek tein kan dir hna lai, tiah Salai Htet Ni nih cun a chim.\nAtu bantuk sawmnak he pehtlai in Min Aung Hlaing aa tinh mi hi, vawleicung hmaika ah kan Myanmar rampi a him cang, ramkhel lei zong ah a tluang cang tiah langhter a duh ruang ah a si kho. Cun, 2023 thimnak ca ah PDF pawl hi fimhlawm dih i rampi a daih nakding ca ah aa tinhmi zong a si kho, tiah a chimchap.\nNihin Myanmar rampi buainak hi SAC ralkap le tlangcung hriamtlai kar buainak a si lo. SAC ralkap nih mei a kau mi cu mizapi le anmah karlak ah a kaang mi buainak a si caah hi ramkhel kong ceihmainak sawmnak hi i zumh ding a si lo, tiah CNA chimphiannak nawlngeitu Salai Htet Ni nih cun a chim.\nSagaing Ramthen A Khang Tu Ralhrang Pawl Cei Lak Cu Mipi Ralkap Nih An Thah Hna →\n← Nihin Chin RamKulh Kah Doh Nak Ah MiPi Ralkap Minung 2 Nih Ram Le Miphun Ca An Nun An Pek Than Upat Nak Sang Bik Kan In Pek Hna


Min Aung Hlaing Cu Mualpho Nak Dah Ti Lo Cu Zeihmanh A Chuahpi Kho Ti Lo, A Cei Tuk Ning Cu Hi - DUHNUNG PAR\nCovid-19 Zawtnak In Europe Ah Minung Ting 7 An Thi Kho\nWHO Vawleicung ngandamnak lei tuanvo ngeitu World Health Organization (WHO) nih cun Europe le Asia ram chung ah Covid-19 zawtnak a hung karh than caah kum vui March thla tiang ah minung sing 7 tiang an thi kho, tiah an chim.\nWHO nih Europe ram chung ah a pommi ram 53 chung ah minung 1.5 million an thi cang. Nai hrawng Europe ram ah covid rai a hung karh deuh caah Austria nih cun ram pumpi lockdown a phuan cang. Europe ram dang hna zong nih covid rai lak in an him khawh nakhnga an phungphai tete an remh lio ve.\nGermany, France le Greece hna ahcun covid vaccine dose tlingte aa chun cang mi zong booster dose an chunh chap hna. Hilio ah ram cheukhat ahcun cozah nih covid rai he pehtlai in phungphai thar an sermi tete duhlonak an langhter ve.\nNetherlands ah cun covid rai ruangah lockdown an tuahmi cu mi tampi nih duhlonak an langhter i, buainak tiang a chuak. Hi buainak he pehtlai in duhlonak a tuahtu 170 hrawng an tlaih cang hna. WHO nih hlathlainak a tuahnak ahcun nai hrawng ah hin covid ruangah mithi an karh hringhran, tiah an chim i\nCovid ruangah a thimi hi a let bakin an karh lio, nikhat ah minung 4000 tiang hna Europe ram chung lawng ah an thi, tiah an chim. Russia ram zong ah nikhat ah minung 1200 an thih caan a phan, tiah an chim. Hi bantuk in covid rai a karhnak ruang bik cu covid raikhamsii aa chun duhlo mi an tamtuk ruangah le, chawnh a fawi deuh mi covid rai phunkhat ‘delta variant’ a karh caah a si, tiah an chim. WHO Europe Director Dr Hans Kluge nih cun covid rai ruangah mi tam deuh nunnak a liam nakhnga lo Europe mipi hna cu vaccine i chun cio ding in a sawm hna.\nTotal Users : 256546\nTotal views : 2014164


Thi Cancer Zawtnak Ngeih buin Rampi Min A Thatter tu Pa. – Onlinenungak\nThi Cancer Zawtnak Ngeih buin Rampi Min A Thatter tu Pa.\nMaarten van der Weijden timi pa cu Tilio a thiamtuk pin ah a huamtuk mi pakhat a si i mah tilio hi a pawcawmnak ding ca i arian ah a thim ve mi a si.\nMah caah Kumm 11 a si lio 1998 lio te khan tilio athiam bik champoin laksawng arak Meter 400 le Meter 1500 le 5km tilio zuamnak ah laksawng tampi a rak ngah.\nsinain, a ruahchan mi lampi cunn a dir bantuk in a um. cucu kum 19 a si lio ah hin cancer zawtnak a ngeih kkha a hmuh chuah.\nSibawi thiamsang hna zong nih hi zawtnak hin a dam khawhnak ding a lam cu a hartuk i a lam a um lo tiah an rak ti, a ruang cu Thi cancer a si caah zeihmanh tuah kho ding dir hmun a si ti lo tiah an rak ti.\nsinain, Maarten nih cunsi bawi te an chim mi ahman lo nak hmuh sak ding in a sung a khan duh lo i, a tuah khawh mi le tuahkhawhnak lam a um nak kong kha tette piah a zuam. cucu cancer zawtnak a tuar pah bu cun amah i a huammi a si mi tilio rian cu pehzulh in a tuah than.\nA vantha kan ti hnga maw? si a tlawmh pah le ti a lio pah cun 2013 ah khan cancer zawtnak in a dam. mah hnu cun a rian ah a chiah mi tilio cu a pehzulh.\nCancer zawtnak in a dam hnu ah a hlannak in a thazaang acak deuh. Bacelona world swimming zuanak 2014 ah laksawng pathum bak te voi ta khat ah a hmuh i aram caah laksawng zong a lak piak tu pakhat a si.\n2014 ah khan Dutch ram ၂ ကုန်းတွင်းပိတ်ပင်လယ်အော် IJsselmeer ကိtimi ah cun Nazi 4:20 le seconds 58 chung bak ah a chuah khawh i mah buai ah hin dollar 60000 laksawng a hmhuh i cu a hmuh mi laksawng hna cu amah bantuk cancer zawtnak a tuar mi hna caah a hlut dih.\nMah hnu zong ah cun dutch Chanpion, Ismaila, Al Fujeirah le Dubai ah an tuah mi zuamnak hna ah world champion hna zong ah laksawng a ngah tu pakhat a si.\nA Hnu 2018 lio benjing Olampic zuamnak ah sui medal a hmutu a rak si. vawlei cung tilio thiambik laksawng zong a hmutu a rak si.Professional swimer min a chan hnu ah mah a rian hin a din.\nရေကူးကစားသမား pakhat sinak in a din ko nin tilio tu cu a ngol siang lo i, 2017 ah meng 61 khual lam le meng 63 khual lam na zi 24 chung ah a chuah than i, anai te Netharland i Elfstedentocht timi tilio zuamnak ah a tel than.\nMeng 120 a sau mi lam tluan zulh in ni thum chung bak peh zulh in ti a lio. sinain, ti a lio cuahmah lio ah cun a dam cia lo pahnak he cun, ti a thurhnawm pah he a dih tiang a lio kho lo meng 101 tiang a lio ah khin a ngol. a dih lak nazi fonh in nazi 55 chung a lio kho.\nmah ti tilio a zuam lengmang nak cu midang bawmhnak ding caah a si. ahmuhmi phaisa vialte cu cancer zawtnak thlawmh khawhnak ding research tuahnak ding caah a hlut hna . cu a hlut khawh mi dih lak hi. American Tanli bak a si.\nA tu cu kum 37 asi cang mi amh cu ti a lio nak a taksak a um ning hmanthlak rak langhter ning hin a si cang.


Tu lio USA ah thawngpang lar tuk mi ‘Trump nih Twitter ah a ttial mi’\nConservative Judges pawl an mualpho bak cang. Trump le Republican pawl an holh ve cang. US Supreme Court ah Conservative an tam deu bu in Setan pawl nih teinak an hmuh lengmang caah President Trump le Republican pawl an lung a fak tuk cang i, daitein an um khoh ti lo, an holh ve cang.\nPresident Trump nih Twitter ah mah ti hin a ttial. “Supreme Court nih hin an ka huat ti na zum maw? tiah a ttial mi cu tu lio USA mipi nih an cei ngai mi pakhat a si\nMah bantuk in US supreme Court Judges si khawhnak ding caah Republican Senators pawl nih an cohlan mi Conservative Judge nih Liberal pawl duhning bantuk in biakhianak an tuah caah Republican Senators pawl an thin hun tuk cang i,\nPresident Trump nih kum 2020, November ni (3) Presidential election cu apawimawh tuk hrinhrang tiah a lungfak ning zong a chim. Supreme Court ah Conservative lei ah thazang a pek mi ka ruat than lai, cucaah kum 2020 Election ah teinak ka ngei hrim a her tiin a chim\nPathian duh ning bantuk in si lo in politik bantuk in biakhianak thalotuk mi Supreme Court nih a tuah mi cu Conservative le republican pawl caah cun hmaiah meithal kah bantuk a si. Supreme Court ah Justice (Judges) kan ngei chap a her. Cu ti si lo ah cun 2nd Amendment le thil zeipoah hi kan sung dih cang lai. Trump 2020 Vote ding’ tiin President Trump nih a chim. Credit- Twitter\nBe the first to comment on "Tu lio USA ah thawngpang lar tuk mi ‘Trump nih Twitter ah a ttial mi’"


Vawlei Cung tuanbia Ah A Um Bal Rih lo Mi A Voikhatnak Pa Nih Fa A Hrin Bak Ko Hih – Onlinenungak\nVawlei Cung tuanbia Ah A Um Bal Rih lo Mi A Voikhatnak Pa Nih Fa A Pawi I Fapa Pa3nak A Hrin .\nHi bantuk thil sining tuak ah hin cun kan vawlei sinning hi a lintalet in a kal ko cang. Chan khat hnu chankhat in minung fimnak le thiamnak hna hi a sang chin chin i, Minung hna zong nih ningcang lo khuasak hi kan i tim cang ko.\nA mah pa nih hi fa pathum a hrin cang. 2012 ah khan a nupi he an rak i then i, a tu ah cun nupi dang he khua an sak ti lio a si.\nSii lei thiamnak nih an chimning ah cun a tu tiang ah cun Pa taktak asi ko mi nih cun fa Ngeih taktak ti hi cu a um bal lo. sinain pa na si nak na thlen i na mui nai thlen lo poh cun pa nih fa a hring tiah na min a thang ve ko lai.\nA dinhdong tiang hi ca a rel tu nan cung ah lawmhnak kan ngei.


ZARHKEL (28) NAK ZARHPI NI | Radio Veritas Asia\nZARHKEL (28) NAK ZARHPI NI\nVoikhatnak Bible - Is.25:6-10a\nSalm - 23:1-6 (lehnak.23:6 )\nVoihnihnak Bible - Philip 4:12-14,19-20\nThawngttha Bia - Mt 22:1-14\nPHUNGCHIM DING AMURU\nTuzarh thawngttha bia kan theih ding mi hi cu rawldum ttinak puai kong deuh a si. Voikhatnak kan relmi Bible a chim duh mi cu, Vancung ram kan phanh tik i Pathian hmai ah kan i nuamhnak hnga ding kong deuh a kan theih ter. Isaiah nih a rak chim mi kha Bible cathar chung Biathlam 21:3-4 chungah kan hmuh tthan khawh. Thihnak a um ti lai lo. Ngaihchiatnak le ttahnak le fahnak zong a um ti lai lo, tiah kan hmuh, hihi kan ton te hnga ding mi a si i ruahchannak nganpi kan ngeih mi cu a si.\nPaul nih a kan chimh mi cu, Herhbau in um kha zeidah a lawh ti ka hngalh, cun a hlei a hluak ngeih zong zeidah a lawh ti ka hngalh, ka paw a ttam ah siseh ka paw a khim ah siseh tamtuk ka ngeih ah siseh tlawmtuk ka ngeih ah siseh, lungsi hnangam tein um ka thiam cang, a ti. Cu lengah Pathian cu zeizong vialte a ngei dih mi a si i nan herh mi cu an pek dih ko hna lai a kan ti rih. Chim duh mi cu, Pathian sinah hin kan zeizong vialte pe dih u si law amah hi i bochan zungzal u si, kan si ning vialte hi amah sinah ap dih u si, cu ti kan tuah khawh lawng ah Pathian fa taktak cu kan si lai i a pennak a cotu ding cu kan si lai.\nNupi tthit rawl hrawnnak puai ah hin a hopaoh kawh kan si cio dih, kan kal lai maw kal lo, ti cu kanmah nawl cio a si. Asinain hi nupi tthit rawl hrawnnak puai ah kan kal ahcun rawl hrawnnak thilthuam kan I hruk a herh lai. Rawlhrawnnak puai cu vancung ram he tahchunh mi a si i Rawl hrawnnak thilthuam cu Khrihfa ziaza a ti duhnak a si. Cucaah cun, vancung ram kai kan duh ahcun Khrihfa ziaza ningin kan um a hau, tinak a si.\nNawlbia pathumnak ahcun, Pathian ni kha thianter va philh hlah, a kan ti. Zarhpi ni hi Pathian ni cu a si i thianter lo in kan um sual tawn maw? Khrihfa ziaza ning in kan i chek cio ahcun zarhpi ni hi hmasabik kan thilthuam cu a si lai. A dangdang cu chim lo zarhpi ni hmanh thianter kan philh ahcun Khrihfa ziaza ning in khua a sa mi kan si lo i rawl hrawnnak thil aa hruk lo mi kan si cang, puai ah kan kal ahcun nupi tthitnak thil aa hruk lo mi kan si caah, a kut le a ke kha ttem u law khualeng mui lak ah hei hlonh u cuka ahcun va ttap sehlaw a hacang va rial seh,(Mt.22:13) an kan ti ko lai .\nZeicahtiah sawm mi cu an tam nain thim mi cu an tlawm (Mt.22:14 ). Vawlei cung mi vialte hi sawmmi cu kan si dih ko. Pathian nih cun minung vialte hi a pennak phakpi ding in a kan sawm cio dih. Hi sawmmi vialte chungah hin kan zapi cun kan i tel kho dih lai lo va si kaw, nang le kei tah thim mi chungah hin aa tel kho mi kan si phum hnga maw?


Vawlei Pi Hmai Ah Na Chuahsemnak Ram Mualpho Seh Ti Na Duh Ko Cun Ningzak Ngai Na Si Lai – Chin World News Evening\nICJ tazacuai: Kan ram Myanmar vs Rohingya Ralhrang tanpitu phu: Rohingya Muslim ralhrang phu (ARSA) nih police le sualnak ngeilo mi tampi tampi zohchia in an rak thah hna, a thimi lakah kanmah Laimi lila an i tel. IS ralhrang he tahchunh an rak si. Kha lio ah Rakhine miphun le miphun dang hna cu thinphang le vansang ngai in an rak um.\nNLD cozah le Tatmadaw nih Rohingya ralhrang phu an doh colh, Tatmadaw nih ceilak an kah. An i kahnak ruang ah Rohingya tampi Bangladesh ah an zam i harnak an tong. Cutikah ramdang international media le Muslim phu nih ARSA an sualnak hmu ti loin Suu Kyi le Tatmadaw sualnak lawngte vawlei sin ah an phuan.\nAtu cu Muslim phu an thawn tuk cang caah Rohingya buainak he pehtlaih in ‘miphun cihmihtu’ tiah kan ram Myanmar cu ICJ ah tazacuai a tong. Tatmadaw lawng taza an cuai hna lo, kan ram le kan cozah tiang sual an kawlmi a si. ARSA ralhrang bantuk in kan ram a huami hna nih cun Muslim phu an tanpi ngai ko hna, vawlei hmai ah kan ram mualphoh kha ‘i lawmh awk’ a si an ti. An dirhmun phundang ngai a si.\nTutan tazacuai nak hi tlangcungmi cung ah Tatmadaw tuahsernak he ai pehtlaihnak a um lo, Rohingya Muslim kong lawnglawng a si. Vawlei hmai ah Myanmar rammi dihlak kan limhang thlak an kan timhmi a si. Rammi pakhat na si ko nain vawlei hmai taza cuainak ah na chuahsemnak ram mualpho seh ti na duh ko ahcun khuaruahhar ngai na si hnga, rammi si awk na tlak lo ti khawh a si lai. Credit: Salai Lungthli Tum


A Cu Ka Thin Cu E Aw : Thih Ngamh In Ralkap Dohtu Nu/Pasaltha Minung (7) Uico Ralkap Nih An Tlaih Hna – Buanchukcho\nYangon, North Okkalapa ah Uico Ralkap pawl nih khualtlung Cazin check bantuk in an i um ter riangmang i thih ngamh in ralkap dohnak a tuah ve mi, hmaisuang in Sandah a rak piah mi mino (7) an tlaih hna tiah kan theih.\nNizaan ah an tlaih mi hna, Generation-Z mino (7) hna hi, Sandah piah lio zong ah raltha tein, hmaisuang in a cawlcang mi, nizaan tiang zong ah khuapi chung sandah piahnak, cawlcanghnak kip ah raltha tein hmai a dir mi an si hna tiah an chim.\n“Ralkap pawl cu Khualtlung Cazin check bantuk in an rak i rat ter, cu ahcun minung(7) an tlaih hna hi asi. Mino tete an si hna, cu chung ah nu zong an i tel tikah faktuk in hrem le tuahto an si tthan lai phan a um ngai ko tiah North Okkalapa minung pakhat nih a chim hi asi.\nRalkap pawl hi biatak tein hmunkip ah khuakip ah an i chawk peng rih. Mino hruaitu, Generation-z mio le CDM a tuah mi chung in bochan deuh mi pawl tlaih ding in an kawl peng rih hna. Cun PDF pawl zong khuachung ah an cawlcang timi thawngpang a um hnu in cun, zaantin te ralkap pawl cu an vak i inn kip ah vah in khualtlung cazin check bantuk in mi tlaih ding an kawl peng ko ti asi.VOM\nthawngpang dang : Mandalay Le Magway Kiangkak Dalaan Tu Ru Pawl Minung Kul Le Sarih An Lu Tan An Si\nThunderstorms Without Borders (မိုးကြိုးမုန်တိုင်းအဖွဲ့) ralkap phu hna cathanh an chuah nak ah cun Sagaing, Mandalay le Magway kiangkap ah Dalaan ralhrangbu sin thawngpetu hna minung 27 hna cu an Lu/hngawng tan an si cang tiah cathanh a chuah.kan hnu lei ah Thunderstorms Without Borders (မိုးကြိုးမုန်တိုင်းအဖွဲ့) ralkap pawl hna nih Dalaan an thah ning hna cu video in an rak tar langh bal cang.\nThunderstorms Without Borders (မိုးကြိုးမုန်တိုင်းအဖွဲ့) nih cun a tutan i Dalaan kan thah mi hna hi an dir hmun le cawlcangh ning le sining fiang te in kan kher hlai hna hnu ah Dalaan a si ko ti mi kan theih hnu ah a tu bantuk in kan thah mi hna an si.kan thah mi hna Dalaan cheu khat cu ka thah hna hlan ah ralring nak voi tampi kan pek ta hna.aruang cu chungkhar paw cawmtu le Pu Tar/Nu Tar zohkhenhtu hna an si caah a si.\nChimhhrinnak zei a rel lo in ralhrang sin ah thawngpetu, hramhram in mipi ralhrang kut ah a up tu hna le mipi runvengtu ralkap bu hna cawlcangh ning a chim phuangtu an si tiah an chim.Dalaan kan thah hna lai ah fian rial tein bia hal nak kan neihpi hna i micheu nih an chim mi cu,”A tu kawlram tualchung dothlennak ah hin ralhrangbu pakhat khat si ah i tel ve kan duh caah a si” tiah an chim.\nThunderstorms Without Borders ralkapbu konghe pehtlai in ralhrangbu nih cun Thunderstorms Without Borders ralkap neitu cu NLD, CRPH, NUG le PDF nih a sermi ralkap an si tiah cathanh an chuah.curuangah NUG Union Minister U Ye Mon nih mipi rinvennak caah dirh mi an si caah upadi ning tein sermi ralkapbu an si ko tiah lehnak a tuah.\nZual Ko : A Fak Tuk E Pu Run Kung Nih Mual A Kan Liam Tak E


Tangka ting thong 8 kan ngah cun December ah Timit Dinti kan pek khawh lai | THE CHIN EXPRESS\nTangka ting thong 8 kan ngah cun December ah Timit Dinti kan pek khawh lai\nSalai Khup Khup | Chin World — Hakha khuachung Timit Dinti phawtzamhnak caah budget thar ting thong 8 kan ngah cun tu kum December 31 ah dinti kan phawt khawh hna lai, tiah Sipin Vuanci U Soe Htet nih a chim.\nTimit tiva cu an dil khawh cang i Hakha tiang ti a phan cang, atu cu Hakha khuachung dinti phawtzamhnak kong asi.\nU Soe Htet nih, “khuachung Timit Dinti phawtzamhnak caah tangka ting thong 8 hrawng a herh, ting thong 2 le 200 (220 million kyats) cu 2018-19 budget ah kan ngah. Atu 2019-20 budget ah ting thong 2 le 200 kan ngah chap i ting thong 4 le 400 cu kan ngah cang,” tiah a chim.\n“Hmunhma tah le design suai cu kan lim cang, a taangmi budget kan ngah cun December 31 ahcun lim khawh dih dingin kan timh,” ati.\nHakha khuachung dinti phawtzamhnak caah tangka ting thong 29 (2.9 billion kyats) hmannak nawl onh asi, i a herhmi thilri cawknak caah ting thong 22 kan hman cang i ting thong 7 in tuan awk lawng a taang, tiah U Soe Htet nih a chim.\n“Hmasa dinti tuahtu company nih ttha tein design an tuah lo caah design um lo, an cawkmi ti pep zong tampi a hlei. Atu an tuahmi design le an cawkmi ti pep aa kaih lo caah hman khawh si lo. A herhmi thilri cu tling tein kan cawk dih cang. Ting thong 7 in tuah awk lawng a taang cang,” ati.\nHakha Dinti tuah dingin tender a ngahmi company 2 cu caan rikhiahmi chungah an lim lo ruang le design zong ttha tein an ngeih lo ruangah Chin state cozah nih tender a chuh hna i tangka zong liamh dingin a hal hna, tiah kan theih.\nSipin Vuanci nih, “hmasa company he October ah i tong dingin kan i ching. A kan liamh ding hi a tlawmbik ting thong 2 lole 3 cu a um, biakhiahnak cu kan tuah rih lo,” ati.\nBudget an ngah lo zongah a tlaibik 2020 Chin Miphun Ni hlan ah lim hrimhrim dingin an timh i dinti phawtzamhnak rian cu atu hi Sipin le adang a thiammi pawl nih an ttuan cuahmah, tiah kan theih.\nDinti lak dingin Timit Tiva dilnak le ti-inn saknak caah tangka ting thong 88 (8.8 billion kyats) an dih, i Hakha khuachung dinti phawtzamhnak caah ting thong 29 (2.9 billion kyats) hmannak nawl an pek hna, a dihlak in ting thong 117 (11.7 billion kyats = $7.6 million) a dih lai.\nRuah len awk: Lailenpi Airport hme saknak caah $2.2 million (ting thong 33 fai) lawng a dih lai tiah a tuahtu Mirang pawl nih an chim (2020 May ah an lim cang lai), Hakha khuachung sang tlawmpal te dinti peknak caah Chin state cozah nih $5.73 million (ting thong 88) a hman cang nain an lim rih lo. $7.6 million hman an timh. Khuazei dah tangka a tlau dih hnga?


Malaysia um Chinmi pawl cu tlaihkhih kongah thinphang in an um | THE CHIN EXPRESS\nLockdown hlan i Pudu CCF biakinn ah Chinmi an i pumh lio hmanthlak\nMalaysia ram ah a ummi Chin miphun pawl cu Covid-19 zawtnak ruangah rian an ttuan kho hna lo i dinei awk kongah lungrethei in an um pinah tlaihkhihnak a tam chin caah thinphang in an um, tiah Malaysia um ralzaam zohkhenhtu bu cheukhat sin in kan theih.\n“Atu lio Covid-19 zawtnak ruangah Chinmi tam deuh cu rianttuan loin an um hna. Part-time in rian a ttuanmi zong an um. Lockdown ruangah a thla in rian a ttuan ti lomi zong an tampi. An chungkhar zong an zohkhenh kho ti hna lo. Inn man a pe kho lomi zong an um. Harnak tongmi tampi an um,” tiah Alliance for Chin Refugees in James Bawi Thang Bik nih a chim.\nMalaysia cozah nih Covid-19 zawtnak ngei tampi an hmuhnak hmun cu red zone ah a chiah i zawtnak karh hlah seh tiah lockdown a tuah.\nChin miphun chungkhar 400 (minung 1,000) hrawng an umnak Pudu zong lockdown tuah a si i dinei awk a harsami chungkhar pawl cu mibawmtu bu pawl nih bawmhnak an pek hna, tiah James nih a chim.\n“Chin miphun pawl cu khat leiin Covid-19 zawtnak an ttih lawng siloin tlaihkhih zong an ttih. Malaysia cozah nih phungninglo minung pawl cu a tlaih hna i an ram cio ah a kuat hna tikah an thinphang tuk. Camp chung zongah Covid-19 zawtnak a karh tuk cang,” tiah James nih a chim fawn.\nAtu lio hi cheukhat cu rianttuannak nawl pek an si cang nain Covid-19 zawtnak a ngeilo timi catlap ngeih lawngah rianttuan khawh a si.\n“Covid-19 test/checknak hi a tlawmbik RM360 a si. Mi tam deuh cu rian an ttuan lonak a sau cang caah testnak tangka zong an ngei lo. Malaysia cozah nih nawl a chuah ning ahcun boss te nih test man cu liampiak ding a si.\n“Nain, Chin ralzaam pawl cu cozah nih theihpimi an si lo tikah an boss te zong nih Covid-19 a thiang timi catlap nan piah khawh lo ahcun rianttuan rak i thawh hlah uh an ti hna. Sizung ah Covid-19 test dingin an kal zongah cheukhat sizung nih cun Covid-19 ruangah rianbuai an duh lo caah an test duh hna lo,” tiah James nih a chim.\nMalaysia ah a ummmi Chin miphun konghe pehtlai in atu lio an tonmi hi UNHCR nih biatak tein ttuanvo a lak hna awk a si, tiah CHRO rianttuan Salai Sang Hnin Lian nih a chim.\n“Malaysia ah a ummi Chin miphun pawl cu harnak fakpi an tong. Ttuan chom, ei chom an tamtuk. Covid-19 ruangah Lockdown le seme lockdown an chiah ruangah rian an ttuan kho hna lo i harsatnak an tong.\n“Malaysia cozah nih Covid-19 zawtnak hmang in phungninglo minung pawl cu a check hna i thonginn a phanmi an tampi. Thonginn/camp chung zongah zawtnak i vennak ttha tein a tuah lo pinah an ram cio ah a kuat hna tikah harsatnak tampi an tong. Mah vialte chungin an luat khawhnak dingah UNHCR nih biatak tein ttuanvo a lak hna a herh tiin ka ruah,” tiah Salai Sang Hnin Lian nih a chimchap.\nAtu hi Malaysia ram ah Chinmi 40,000 dengmang an um i UNHCR card a ngeimi hi mitlawm te lawng an si, a tam deuh cu phungninglo in an um hna. – Chin World


Chin/CNA nih Zeiruangah AA khi a Kham aherh. A fiang tak tak cang. Chinmi dihlak nih mah ca kan rel hnuah kan lungafim lo a si ah cun?\nChin miphun nih Kawl pennak cu kan duhlo caah 88 in Sianghlei kai nih hriamnam he avoi thumnak dothlennak an tuah i nihin ahcun kum 32 a kal cang. Hi kum 32 chung ahhin CNA nih Chin miphun caah a hmuitinh a kheng rihlo i lam canceu hmanh a kal rihlo. Cu lakah a doh mi Kawl uktu hna pinah kan ram chuh le lakpiak a kan timtu Arakan Army cu an hun chuak hoi. Hizawn ahhin Arakan Army cu kanmah bantuk in Kawl uktu a do vemi ansi caah AA hi kan doh ding an silo a timi le AA nih kan Pupa ram Paletwah chuh a kan timhlo tiah a chimmi nanum len caah “Zeiruangah AA khi Kham kan herh” timi ka hun langhter lai.\nBe the first to comment on "Chin/CNA nih Zeiruangah AA khi a Kham aherh. A fiang tak tak cang. Chinmi dihlak nih mah ca kan rel hnuah kan lungafim lo a si ah cun?"


Chungkhar Hlawhtlinnak—Teimami Sinak\nRian teima tein ṭuannak cu exercise tuah he aa lo; mah nih atu he, hmailei he ṭhatnak aan hmuhter lai\nTei a mami nih cun rian kha an hrial lo. Anmah pumpak herhmi le midang bawmhnak caah mi nih an nautatmi rian hmanh kha teima tein an ṭuan.\nDuh zong, duh lo zongah nunnak ah rian ṭuan ding tampi a um. Rian ṭuan a huammi an tlawmnak, hi vawlei ah teima tein rianṭuannak nih ṭhatnak a chuahter.—Phungchimtu 3:13.\n“Rian teima tein kan ṭuan tikah kan i uangthlar i kan lung a si. Mah nih rian kha a kan tlaihchanter chin. Rian fakpi in kan ṭuanmi nih minṭhatnak zong a kan hmuhter.”—Reyon.\nBAIBAL PHUNGLAM: “Rianṭuan harnak [zuamnak] nih hin ṭhathnemnak a chuahpi.”—Phungthlukbia 14:23.\nRian he aa tlaiin a ṭhami hmuhnak ngeih awkah a tanglei a kong hna hi zul.\nRian ṭha tein ṭuannak ah i uangthlar. Inn rian a si ah, sianginn in pekmi rian a si ah, a dang rian a si ah na rian kha lungtak tein ṭuan. Rian na ṭuan tikah a rang deuh in le ṭha deuh in ṭuan khawhnak lam kha kawl. Na thiam deuhdeuh tikah na rian ah naa nuam deuhdeuh ve lai.\nBAIBAL PHUNGLAM: “Amah a rian ah a thiammipa cu siangpahrang hna hmaiah a dirmi a si lai, mi sawhsawh hna hmai men ah a dirmi a si lai lo.”—Phungthlukbia 22:29.\nA phichuak kha zoh. Thil sining tam deuh ah na rian ṭha tein na ṭuan tikah midang nih ṭhatnak an hmuh. Tahchunhnak ah, inn rian teima tein na ṭuan tikah na chungkharmi hna an thilrit kha na zanter deuh.\nBAIBAL PHUNGLAM: “Pek leiah hin hmuh lei nakin lunglawmhnak a um deuh.”—Lamkaltu 20:35.\nTam deuh in ṭuan. A phung men in ṭuan loin tam deuh in ṭuan. Mah cu mi nih fial ruangah si loin nangmah lungtho tein na ṭuanmi a si caah nangmahle nangmah naa ukmi a si.—Matthai 5:41.\nBAIBAL PHUNGLAM: “Hnekchom in i bawmhter cu kan duh lo, nangmah nih nangmah lungtho tein na ka bawmh kha ka duh deuh.”—Filemon 14.\nA tlarimi si. Tei a mami cu a tha a thumi an si lo i rian aa hruhmipi zong an si lo. Rian an i zuam lengah dinh caan zong an sernak thawngin a tlarimi si an i zuam.\nBAIBAL PHUNGLAM: “Tlawmte lawng hmanh ngeih ko i lungdai tein um hi kut a pahnih hnih in rian ṭuan zungzal ko i thlitu tlaih i zuamnak nak cun a ṭha deuh.”—Phungchimtu 4:6.\nShare Share 11: Teimami Sinak\nChungkhar Hlawhtlinnak—Teimami Sinak\ng18 no. 2 ca. 14


A Fanu Nih A Hauhmi Phone Tha A Cawk Piak Khawh Lo Ruangah Hringtu Apa Amah Tein Ai Thah – Chuncha News\nChan hi a thlen rantuk tikah minung nih kan duh phun zong model thar lengmang hi kan uar chin lengmang cang. Kan fa nu kan fapa le kumkhat hnih hmanh nih thiltha le thilthar an theih manh cang mi chan ah kan um hna. Cu bantuk dirhmun ah hringtu nu le pa si hi fa le caah thil har ngai ngai arak sinak tampi a um. An duhmi thil an hauh tikah cawk piak lo le mah fa le hauh mi cu al a har ngaingai, nain nu le pa nih kan dirhmun nih a phan lo mi thil cawk piak ding kha a si khawh tawn lo tikah fa le he buaibai nak lian a chuah theo, nu le pa caah lung nuam lo ngai thil a sit awn.\nAtu thil a cang mi hi Hindustan Times nih a tarlang ning ahcun Tripura ah Sepahijala District i khuate khua pakhat ah Class 10 a cawn lio mi nih a pa sinah phone cawk piak ding in aherh tuknak a hal i a cawk piak lo ahcun Online Class cawn ding zong a peh duh ti lo ti asi. Asi nain hringtu a pa cu kum 50 upa a si cang tik ah le lotlau lawng in paw a cawmmi an si tikah a fa nu caah phone tha a duhmi cawk piak ding kha a dirhmun nih a phan deuh lo caah phone cu simple te khi a cawk piak.\nA fanu cu a lung tling lo tuk hringhran caah a pa cungah a lung afak, athinhun tuk hringhran. Cu a fanu a lungfahnak le a thihunnak nihcun hringtu a pa cu a lungfah a celh hrim lo i, afa nu caah a duhmi phone a cawk piak khawh lo ruangah cun nunnak I lak cawlh hi a duh ti a si. Khat lei khat sivang in apa cu a um lengmang tikah a fa nu caah a duhmi a cawk piak khawh lo ruangah room chungah a lut i amah tein anunnak a la tiah theih asi.\nAtu lio India ram cu zawtnak thanwg nih hin Online Class ruangah harsatnak dangdang a phan chin lengmang ko, Abik in khuate i a um mi hna cah ko ah hi thil hi an tuarfah le buaibainak tampi an ton khun tiah an langter. June thla chung zawng ahkhan Kerala, India ah acawn lio mi pakhat cu Online Class pehnak ding a ngeih ve lo ruangah amah tein a that nak zong thanwg theih a si. July 9, 2020 WOB


Laimi Khirhfa Hi Pathian Nih Khuaruahhar A Tuahmi Zeidah A Si Ti Kan Fianglo — Salai Ephraim Thawngpang\nLaimi Khirhfa Hi Pathian Nih Khuaruahhar A Tuahmi Zeidah A Si Ti Kan Fianglo\nLaimi Khriha tampi nihhin Pathian khuaruahharnak tuahmi hi zeidah a si ti hi kan thei fiang lo.Pathian khuaruahharnak i a fa bikmi hna hi a ngan bikmi ah kan ruah tawn.\n1.HRIN TTHAN NAK;Pathian khuaruahhartuahmi (miracle) ah a ngan bikmi cu hell a tla dingmi minung pakhat nih Jesuh Khrih a cohlan i khamhnak a comi hi a si. Zungzal a mit lomi hell i a kal lio mi nih vancung lam lei tu i ai mer i, Sehtan sal chungin luatnak a hmuh i, Khrih roco pitu i ai canmi hi a si. Misualmi Pathian fa i an i can tiang kan cawnpiak khawhmi nakin a ngan deuhmi thluachuah le Pathian khuaruahhar tuahnak adang a um TI lo. Pathian zong niha lawmh bikmi a si.\n2.KAN SUAL KAN I CHIRMI;Pathian nih kan cung i a tuahmi khuaruahharnak le kan comi thluachuah ah a ngan bik pahnihnak cu sualnak kan tuah i kan i chirmi hi a si. Sualchir timi cu tuah ti lo kha a si. Sualnak tuah caan poh i a poi tuk ti i tuah tthan lengmang kha a si lo. Zumlotu hna nihcun mi an hlen zong an i chir lai lo, thil an fir zong an i chir lai lo, lih an chim zong an i chir lai lo. Thil tthalomi kan thuah sualmi cungah ichirnak kan ngeih i tuah duh ti lo i kan ummi, sual huatnak kan ngeihmi hi Pathian thil khuaruahhar tuahnak thawng in a si.\n3.KHRIH CA I TEMTUARNAK;Jesuh na zumh ruang le a rian thiang feltein na ttuan ruang i na cung i mithli thlaknak a chuah cu Pathian nih an dawt caah a si. Pathian nih na cungah thil khuaruahhar a tuah caah a si. Marry nih Jesuh a pawi i, nganfahnak a tuar i, a cawmken cu a cungah Pathian nih thil khuaruahhar a tuah caah a si.\n4.ZUMTU PAKHAT NA SIMI;Vawlei cung i biaknak phuan relcawklo lak i a nungmi Pathian zumtu na si hi khuaruahhar thil pakhat zong a si i na ca le ka caah thluachuah lianngan bik lakah pakhat zong a si. Cu thawng cun sertu le liannganbik Pathian cu ka Pa ah ai cang i kannih cu a fale kan si. A Thiang Thlarau in a kan umpi i Pathian nih a thawnnak in umpi mi kan si. Supermen le superwomen ah kan i cang. Ahohmanh nih tei khawh lomi, tuah khawh lomi zeihmanh a ngei lomi ah kan i cang.\n5.THLACAM NUN KAN NGEIHMI;Pathian khuaruahhar tuahmi lakah a ngan taktakmi pakhat cu Pathian kan thangtthatmi le Pathian sin i thla kan cammi hi a si. Kan herhmi vialte cu Pathian cu thlacamnak in kan chimh i Pathian nihcun a kan ngaih piak. Zeibantuk duhherh kan ngeih tik poh i Pathian kan hal i Pathian nih a kan peekmi hi khuaruahhar taktak cu a si.\n6.DAWTNAK KAN NGEIHMI;Minung cu kan sining ah mah zawn lawng ai ruatmi kan si. Asinain mi cungah dawtnak kan van ngeih i mi zawn kan van ruah khawhmi hi Pathian nih kan nunnak ah thil khuaruahhar a tuahmi pakhat cu a si. Pathian dawtnak nih a umpi lomi hna cu u le nau hmanh ai daw lo mi an tam pi.\n7.THIL DANG KHUARUAHHARNAK HNA;Thil dang khuaruahharnak hna zonghi pathian nih kan cungah a tuahmi an tampi ko. Zawtdamternak tehna zong hi Pathian khuaruahhar thiltikhawhnak an si ve ko nain acunglei bantukin an lianngan lo. Zawtnak phun tampi cu sibawite zongnih an damh khawhmi tampi an um. Mithi thawhter timi zonghi khuaruahhar lianngan a si lo. Na thlacamnakin zumtu pakhat a thimi kha tho tthan selaw, a thin a hang hnga. “Ziah vancung i a kai cangmi, vawlei ah rak kir tthan ding in thla na cam” an ti hnga. Cu a tho tthanmi pa kha ni khat cu a thi tthan te lai i voi hnih thih in a thi hnga i hna a hnok chinchin hnga.\nBaibal i a umlomi nan tuah i khuaruahharnak i nan ruahmi tampi cu Pathian tuahmi khuaruahharnak an si lo. Thlacam i mi tluk ter tehna, thlarau rit i mahhngallo i um tehna, diddededada ti i mihmai i hlasak i mipi laam le kui ter tehna cu zeihmanh khuaruahhar dinga um lo. Mi nih thla an in camh tik i na tluk lo zongah a poi nak a um lo. Na tluk thawng zong in zei na sinak hlei lai lo.Pathian bia, Baibal, ning tein a kalmi hi Thiang Thlarau in a khatmi cu an si.\nTagged Laimi Khirhfa Hi Pathian Nih Khuaruahhar A Tuahmi Zeidah A Si Ti Kan Fianglo\nPu Van Zauk Bawi Nih Sipin Upadi Konghe Pehtlai In Salai Ngun San Aung Leh Nak Le Fianternak A Tuah →\n← Saudi Crown Prince Nih A Mah Cawngtu Dingah A Ram Pat’hawng Bak Timi Minung 5,000 Renglo A Lak Hna


A Vapa Nih A Rak Tuah To Ning Theih Tik Ah Lung A Fak Tuk Hring Hran. – Kawltu Team\nA Vapa Nih A Rak Tuah To Ning Theih Tik Ah Lung A Fak Tuk Hring Hran.\nKawlram chungah mino kip nih an uar ngaimi hlasak thiam Htoo EL Lynn cu mipi kip nih uarmi hlasak thiam Mee Mee Khel he an rak i um. An konglam hi kawlram pumpi a cul dih. Htoo El Lynn hi kan theih bantuk Buddhah biaknak a biami a si. Mee Mee Khel cu Pathian a zummi le aa bohchan tu Khrihfa ttha pakhat asi. An biaknak aa khat lo nain an nupa caansau pi tiang cu khua an sa tti kho. Fanu te zong an vun ngeih.\nAsinain Htoo El Lynn tuahsernak ruangah an pahnih hna tla tein tthennak ca an rak tuah. An I tthennak kong hi a ho poh nih zei ruang an I tthen theih kan duh dih cio. An rak I tthen biknak a ruang cu pakhat le pakhat I theihthiamnak a um lo ruang bik ah a si ko. Mee Mee Khel nih an rak I tthennak a ruang cu hi tihin a rak phuan bal. Htoo El Lynn he kum 9 le cheu tluk hmunkhat an um tti hnu a tu bantuk kan I tthen hi a si. Mee Mee Khel chimnak ahcun kum 9 chung hi theihthiamnak he ka umpi zungzal ko. A sinain a mah lei in zeihmanh I tthinhnak le theihthiam nak a ka ngeih ve lo caah kan pahnih hnatla tein kan I tthen tiah a chim.\nCun a chim rihmi cu inn khat ah kan um tti, nuva kan si ko nain hlasak nak thilri angeihmi zong hi hman ter a ka sanh bal velo. Cu caah ka lung aa nuam ballo. Cun nungak zong a thli le thup in ngeih a hmang fawn tikah theihthiam nak thinlung ka ngei kho cawk ve tilo tiah achim chih. A mah he kan I tthen cang nain ka fanu caah a ttha bikmi hringtu nu si kaa zuam kolai, ka thihhlan tiang ka dawt lai tiah afanu a dawtnak kong cu Mee Mee nih arak phuan.\nCun an I tthen tlawmpal ahcun Htoo El Lynn cu nungak dang Nan Nuu May he an I um tthan. A nupi thar zong hi khrihfa ttha pakhat cu a si ve. Cu bantuk tiang cun hlasakthiam Htoo EL Lynn nih Mee Mee Khel cungah tuah sernak a rak ngeih nain Mee Mee nih kum 9 chung aa rak inn khawh. Sinain a caan azaa cang a tihnu ah cun hi bantuk an I tthen hi a si.\nMee Mee Khel cu Brice timi pasal ttha te Pathian nih a pek tthan cang. A mah he fapapakhat le fanu pakhat an ngeih manh. Asinain afapa hniang a pawi lio ah hnuk cancer a rak ngei ii damh khawh tiloin a luancia kum 2020 October thla ah khan akan liam tak ai. Mee Mee Khel thih cu aho poh lung afak cio. A tantakmi a chungkhar hna le Mee Mee a dawtu hna cu atutiang an I lungsak kho hrimlo.\n← Benjamin Sum Cu Kawlram Chung Media Nganbik Asimi Hmanh Nih Kum 2020 Thimnak Voting Sawmtu Ah An Auh Ṭhan Cang


Coronavirus Challenge Tiah Ekinn Todan A Liakmi Pa Covid-19 Positve Asi Cang – TIMES OF CHIN NEWS\nCoronavirus Challenge Tiah Ekinn Todan A Liakmi Pa Covid-19 Positve Asi Cang\nA liamcia ni tlawmpal ahkhan social media chung ah a laar ngaimi GayShawnMendes (Larz) timi pa nih “coronavirus challenge” tiah ekinn todan a liah lio video cu twitter ah a rak post. Ni tlawmpal a rauh hnuah cubantuk a thil tuah cu a phichuak a hmuh colh ve.\nAmah hi ekinn todan a liah hnu ahcun covid-19 positive asi tiah theih asi. Hibantuk coronavirus challenge hi Tik Tok chung ah an rak tuah hmasa. Tu ahcun coronavirus hi thli cung ah suimilam pa 4 chung a nung kho tiah thiamsanf hna nih an rak chim cang.\nLarz nihhin hibantuk coronavirus chanllenge a tuah hnu ni tlawmpa a rauh hnuah ihkhun cung a um lio hmanthlak he covid-19 positive ka si timi ca ttial cu twitter ah a rak thlah tthan hi asi.\nLarz hi hlan zong ah supermarket chung an zuarmi icecream cu a rak liah hnuah a rak chiah tthan bal cang. Cu lio zong ah video a rak i thla i cu a video zong cu a rak laar ngai bal cang. Hruh game aa celhnak in hruh laksawng a co ve tiah mi cheukhat nih an ti.


Theih herh tuk :Nupi le tampi nih an theih lomi ,an pasal le an phohpiannak aruang tak hi…. – Vaurawng\nTheih herh tuk :Nupi le tampi nih an theih lomi ,an pasal le an phohpiannak aruang tak hi….\nPosted By: vaurawng.com July 13, 2020\nA nupi a dawh tuk ko nain ziahdah a pasal khi aphohpian hnga tin leng lei in cun ruah asi . Pasal le palh lawng te ah chiah asi ,A tak tiahcun achunglei tak in….theih lomi arak tampi lai …\nHikong hi atak cang mi si i kan pawngkam zongah ,kanmah pumpak cio zong nih ton cuahmah mi asi .\nAsining cu ,,nuva hna cu a duh daw tein an i um ,kumkhat chung cu an sinpi tuk ..an pa cu Company riantuan asi . An nu cu thiltthi asi. An pa cu zinglei 8 in rian ah akal . An nu cu inn ah thiltthi , athiam caah thilthit ding tampi angei zungzal .\nAn pa atin caan zongah thilthit , rawlei tti caan zong an ngei lo , rak ei chung ko ,cabuai ah ka chiah ko khah ka thilthit alaklawh ati zungzal . Zaan ihti caan zongah an pa cu nazi 9 ah a it ,tuan ah rian kal ding asi caah , an nu cu thilthit in caan ahmang zungzal .\nAn pa athawh ah an nu cu atho rih lo , an pa cu rawl thing bar in zung cu akai ,,zaan zong ah nuva caan hman ti ah ni 10 ah voikhat tibantuk lawng an hmang ti … Caan asau ahcun an pa cu chuahnak lawng akawl cang .\nThaba in rian arak tin , an nu nih chunnitlak thil thit in an pa cu azitmuai in atlangtlak kho ti lo .Cutikah an pa cu KTV ah akal tawn i KTV riantuan nu he an i duh . Inn pa le theihngal nih an nu fel ning le dawh mi hna hitin aphohpian hnga . A nungak hmanh KTV riantuan mi si chap rih tin an pa cu soisel asi .\nCuticun caan sau hnu cun a duhdaw in a ummi nuva hna cu an i then . Kum 2 hnu ah mipa cu ahawipa nih ahal i an sining cu achimh . A tu ka nupi he cun kan i nuam tuk . Rian ka tin ah rawl lumsa te aka ei ter ,zaan ah ready si zungzal . Ka hmuh mi cungah thanuam tein aka hmanpi. Kan nu cu ka ngai lo tin achim .\nPa timi cu tlangtlak le zitmuaih aduh mi an si . Cucaah nu zong nih tangka cu kawl ve ko ,asinain kan pasal le kha daithlang lo ding asi . Pa cu an lungsinak hmun ah angam mi an si caah chungkhar tha tein tlau hlah seh ti duh ahcun pasal le tlangtlak le zitmuaih thiam hi aherh tuk .\nPa dihlak an si tinak asi lo , nupi nih tha tein zohkhenh le tlangtlak zongah aphohpian mi cu an um hrim ve ko . An dihlak in an si thlu lo . Cucaah nu le va sining le caan hman thiam i zuam cio uh!\nWest Brom vs Chelsea LIVE [ 11:00 PM ]\nCrystal Palace vs Everton LIVE [ 8:30 PM ]\nSouth Korea ralbawi pa an kah ruangah Kim Jong-un nih ngaihthiam ahal cang hna ….A sual bak ko …\nKalaymyo khuachung ah COVID-19 achawnh mi minung (5) hmuh an si cang …\nKawl Phungki minung 200 reng lo nih covid an ngei , hi kongah,Sya David Lah ton mi he an i dan ning ..


Breaking New : Mindat Ah Kadohnak Fak Ngai In A Chuak , Ralkap 4 Zong An Thi, – The Chinlung Post\nNihin zanlei suimilam . 3:30 hrawng ah aa thawkmi Mindat khua kahdohnak ah Myanmar SAC ralkap lei in minung 4 an thi i, palik motor pakhat zong mei in an khanghpiak hna, tiah kan theih. Mindat ah SAC ralkap thazaang chap ding in Pakhuku le Matupi lei in ralkap motor pawl an kal, tiah khuami nih an chim. Mindat mipi le SAC ralkap kahdohnak hi April 24 zaan khan a ral i thawk. SAC ralkap nih an tlaihmi mino 7 an thlah duh hna lo caah Mindat mipi nih Lai meithal pawl he an kah ve hna hi a si.\nRelchap: Jakarta Biachahnak Phen Ah Zeidah A Um?\nApril 24, Indonesia khuapi Jakarta ah tuahmi Myanmar buainak kong ceihnak ASEAN hruaitu hna meeting biachahnak phun 5 cu kan theih cio cang. Caankarlak cozah NUG, UK le UN nih Myanmar buainak kongah ASEAN hruaitu hna an i zuamnak cu kan cohlan, kan lungtling tiah cathanh an chuah. Asinain thiamsang tampi nih cun Jakarta biachahnak hi an lungtling lo, an soisel ngai. Thiamsang hna nih Jakarta biachahnak an soiselmi kong cu kan peh than te lai. Tutan cu Jakarta biachahnak phenah zeidah a um timi kong tu ka vun tial lai.\nTheihtlei pakhat: ASEAN zulhphung ah ram pakhat a ram chung kongah ramdang i thlak lo ding, cozah pakhat a nawlngeihnak kha hnorsuan lo ding timi a um. Hi bantukin zulhphung an ngeih ko buin Myanmar buainak ceihkhannak meeting an tuahmi cu ASEAN tuanbia ah theihtlei ngai pakhat a si.\nKhuaruahhar pakhat: Asinain mipi thimmi hluatdaw palai hna (CRPH) hruainak in sermi National Unity Government (NUG) sawm loin hramhram in nawlngeihnak a la i sualnak. angei lomi rammi hna a that cuahmah komi ralhrangbu hruaitu MAH rilmal meeting ah an sawm kha cu khuaruahhar pakhat a si.\nA thli tein biachahnak pakhat an hlonh: Mipi hmuh in ASEAN biachahnak an thanhmi cu 5 a si, a ngai ngai ti ahcun biachahnak an hlonhmi pakhat a um. Cucu “Ramkhel thongtla pawl chuah hrimhrim ding” timi a si. Hihi zapi lungtlin in biachahnak tuahmi a si. Asinain thanhnak an tuah tikah hi zawn hi an hlonh, asiloah an remh tiah Reuter nih April 25 ah a tial.\nASEAN Chairman nih meeting biachahnak a thanhmi ah biachahnak an remh ti kan hmuh i kan lau ngai tiah meeting biachahnak a hmu i a reltu min chim a duh lomi pahnih nih Reuter ah an chim. Zeitikah, zeitindah an remh ti bel cu an chim lo. Malaysia PM zong nih tlaihmi vialte thlah ding timi cu ASEAN hruaitu dihlak an lungtling tiah a social media ah a tial.\nA fiangmi cu ASEAN biachahnak phenah hin China a um ti hi a si. Bichahnak 5 an thanhmi zong khi ralhrang nih an zul nemmam lai lo. ASEAN ram 10 hna cu China huham tangah a ummi lawngte an si. Phundang in chim ahcun thingkung nganpi China tangah a kheomi thingkung hmetete bantuk khi an si. Cucaah cun ASEAN nih Myanmar mipi hna duhning in zeihmanh a tuah kho lai lo, a chuahpi kho lai lo. Ralhrang rual nih sau deuh an uk khawhnak dingah a bawmtu men an si.


A poi tuk cang; Covid-19 a ngei mi Tedim minung 3 hna cu Kalaymyo siizungah rak thial hla u tiin Kalaymyo mipi nih an ti cang – Thechinlungnews\nA poi tuk cang; Covid-19 a ngei mi Tedim minung 3 hna cu Kalaymyo siizungah rak thial hla u tiin Kalaymyo mipi nih an ti cang\nA buai chinchin lengmang cang ko ruah, Chin state ah C-19 a ngeimi pathum hna cu Kalaymyo civil Hospital ah thial ding in timtuahnak ngei a si caah Kalaymyo nu le pa le NGO dang dang nih an duh lo. Atu an umnak Chin state ah hin fakpi in le thatein zohkhen ding in cozah nih rian ttuan se ti cu Municipal Committee room meeting ah biachanak an tuah.\nMah damlo pathum hi Kalaymyo ah Civil Hospital ah rah pi an si ah cun a her ning in rian kan ttuan ve lai i, kan duh lai lo i, fakpi in doh kan nih tim lai tiah an chim. Atu a damlo mi pathum hna zohkhennak ding caah a her mi poah cu Cozah nih Falam Hospital ah pek an si cang. Mah bantuk in Kalaymyo lei ah kalpi an nih timnak ruang bik cu Chin ramzul cozah le Falam zohkhentu pawl nih Falam le Hakha ah zohkhen lo in a dang ah zohkhen ding in an ti caah a ti\nSaya David Lah le ahawi le nih aton mi thil hi Kawlram chungah Pathian thawnnak aphuannak le sunparnak ah cang ko seh!…Saya David Lah hruainak in cozah nih mibu umnak hrial dingin thawng an thanh hnu ah online in Live,thawngtha chimnak an ngeih lio ah vanchiat ah COVID-19 zawtnak mi tam ngai an i chawnh hna . Amah pumpak zong, hlasak thiam Myo Kyi chungkhar zong an si caah atu ah kawl/Buddist nih an soisel hna .\nOnline in thawngtha achim mi zong troll tampi an tuah . Sihmanhsehlaw zumtu tha lam tak cu lam nuam asi bal lo .Hling phah mi lam asi . An kal mi lam hi minung lei zoh cun an palh tuk ko nain Pathian lei in zoh ahcun Pathian nih zeidah atimh piak mi hna asi ti theih asi lo.\nKawlram ,Buddist ram ah Pathian a phuannak le thawnnak , sunparnak alanghnak ah cang hram ko seh law dam tein an um khawh thannak dingah thlacam in bawmh cio ding an si . A dam lomi soisel le amah ruang ah ti siloin ,Khrihfa tha simi cu hi zawn ahhin thlacam in bawmh kha kan rian asi\nBe the first to comment on "A poi tuk cang; Covid-19 a ngei mi Tedim minung 3 hna cu Kalaymyo siizungah rak thial hla u tiin Kalaymyo mipi nih an ti cang"


Messi Nih Penalty Area Lenglei In Goal (100) A Tlinhak Goal Cu Aa Dawh Kho Taktak – Lai Holh News\nMessi Nih Penalty Area Lenglei In Goal (100) A Tlinhak Goal Cu Aa Dawh Kho Taktak\nBy ronaldaung on October 8, 2019\nTuthla (6) ahkhan Barcelona le Sevilla hna cu Barca home ah an chuih. Barca nih Sevilla cu 4-0 bakin an tei hna. A tutan puai ahcun Barca leiin a thiami an tling ngai hna. Hi puai ahhin Messi, Saurez, Vidal le Dembele hna nih goal (1) cio an thun hna.\nLionel Messi cu hliamhma a tuar caah Laliga puai hramthok lei ahcun a rak itel kho lo. A tu Sevilla he puai hi a voi (3)nak puai a chuih khawh a si. Cu ahcun goal zong a thun khawh cawlh. Minute (78) ahcun Barca nih penalty area lenglei in Free-kick an hmuh.\nCu Free-kick an hmuhmi cu Lionel Messi nih rem tein a cakeh leike hmangin a chuih. Messi nih Free-kick a chuihmi cu Sevilla goal bawh (goal keeper) nihcun zeiti hmanh in a kham kho lo. Messi nih dawh taktakin a goalmi cu penalty lenglei in goal (100) a tlinnak zong a si fawn.\nLionel Messi hi Barcelona caah puai (692) a chuih cang i goal (604) a thun khawh cang. Penalty area lenglei in goal (100) a thunmi chungah hin free-kick in a goal mi goal (43) aa tel.\nGoal (700),Assist (300) A Tlinh Deng Cang Mi Lionel Messi\nYoon Chang Min Nih A Chim Bangin Phoe Thaw Cu A Tei Taktak\nRonaldo Nih Goal (700) A Tlinhnak Dingah Goal (1) Telawng Aa Duh Cang\nArsene Wenger: Eden Hazard Cu Real Madrid Caah A Phi Pakhat Asi Ko Nain, Ronaldo Hmunhma Aiawh Tu Cu A Si Kho Lai Lo


Hmaikal—Jehovah Tehte Hna caah Sullam a Ngei tukmi\nInnkhat hnu inn- khat phungchimnak\n“Hmaikal” timi biafang nih hmun thar a kawltu, midang kal awkah lam a sialtu kha a langhter tawn. Jesuh cu mi ca rianṭuan awk le zungzal nunnak lam awnpiak awkah hi vawlei ah thlah a si caah hmaikal bantuk a rak si. (Matthai 20:28) Tuchan a zultu pawl nih ‘zultu siternak’ rian caah an si khawh chung in an caan an peknak thawngin Jesuh kha an i zohchunh. (Matthai 28:19, 20) Unau cheukhat cu hmaikal tiah kan timi rian ah an i tel kho.\nHmaikal cu caantling in phung a chimmi an si. Jehovah Tehte Hna cu an dihlak in thawngṭha an chim. Asinain, cheukhat cu hmaanhmaan hmaikal an ṭuan i thla fatinte phungchimnak ah suimilam 70 chung an i tel. Cutin tuah awkah, unau tampi cu an pawcawmnak caah rian kha caan cheu in an ṭuan. Cheukhat cu Pennak kong chimtu a herh deuhnak hmun ah special hmaikal ṭuan awkah thlah an si i thla fatinte suimilam 130 asiloah mahnak tamdeuh in an ṭuan. Hmaikal pawl cu an ngeihmi ah an lung a tling, an nunnak ca i a herhmi kha Jehovah nih a kan pek lai tiah an zumh. (Matthai 6:31-33; 1 Timote 6:6-8) Hmaikal rian kha caantling in a ṭuan kho lomi hna cu manhcaan hmaikal an ṭuan i thlakhat ah suimilam 30 asiloah 50 chung phungchimnak ah an i tel.\nHmaikal pawl cu Pathian le mi an dawt hnanak nih an lung a thawhter. Jesuh bantukin mi tampi nih Pathian le aa tinhmi kong hngalh an herh tuk ti kha kan hmuh ve. (Marka 6:34) An caah atu le hmailei ruahchannak a pe khomi hngalhnak kan ngei. Hmaikal pawl cu innpa dawtnak an ngeihmi nih mi sin thawngṭha chimnak ah an caan le an thazaang hman awkah a forh hna. (Matthai 22:39; 1 Thesalon 2:8) Cutin an tuahmi nih an zumhnak a fehter, Pathian he a naihter hna i a lawmhter hna.—Lamkaltu 20:35.\nHmaikal cu ahote dah an si?\nCheukhat cu hmaikal ṭuan awkah zeinihdah an lung a thawhter hna?\nShare Share Hmaikal timi cu Zeidah a Si?


Zaangfah Nawl Le Theihternak! Hakha Dawr Ngeitu Cheukhat Kan In Nawl Tthan Hna – Chin World News Evening\nFebruary 21, 2021 February 21, 2021 Salai Van Chin News\nRalkap uknak duh lo langhternak “CND” ni cu Hakha um dawr zapi te khar piak dingah rak nawl a si. Asinain a tanglei dawr pawl cu mipi lei dir pi lo in dawr na rak awn hna. Hmaizarh thawk in cun Cacawn Ninga Nii-Friday poh cu Hakha um dawr kan zapi tein ralkap uknak kan duh lo langhternak ah kan khar than hna lai.\nKhini ah dawr a khar piak lo mi cu CDM ai tel mi zei rel piak lo le ralkap lei nang tang tiah kan i ruah cang hna lai. Mipi zong nih nan dawr kha kan i hrial cang hna lai. Cozah riantuan lawng CDM luh ding in sawm lo in kan mah zong nih kan ti khawh tawk cio in ralkap uknak duh lo langhter cio ding in kan i sawm hna. Ref: Hakha Campaign For Justice\nDamascus Hauka Ah Ceu Nih Teng Lak In Saul A Kah Bang Khan Thantlang Cu-Su-Ba-Ih Centenary


NIZAN RALHRANG PAWL MEETING AH AN CEIH MI ATURU BAK KO HIH – The Chinlung Post\nDalaan pawl laksawng pek ding ah ralhrang chungtel hna nih an nawl Nawlngeihnak la tu ralhrang phu duh lo in cawlcanghnak a tuah mi hna tlaih khawh nak ding ah thawngpe tu dalan hna cu laksawng pek ding in ralhrang phu chungtel hna nih ralhrang bawi Min Aung Hlaing sin ah an langhter. Nawlngeihnak la tu ralhrang phu chungtel si mi U Thein Ngunt, Man Ngein Mawng, U Khin Mawng Shwe, Jeng Phang, Daw Aye Nuh Sein, U Sai Lung Sai, Dr.Bangia Awng Moe le U Shwe Cing hna nih hmunkhat te ah an hal hi a si.\nAugust 23 ni Naypyidaw ah tuah mi SAC phu tin biaruahnak ah atu bantukin an hal hi a si, August 24 ni chuahmi ralhrang phu hna thawngzamhnak ah an langhter. Cun CRPH, NUG kut tang a um mi phu hna cu phaisa le thilri bawmhchanhnak tuah mi hna zong hramhram thiltuah upadi he a tlak ning in hmalak piak ding ah ralhrang phu hna nih an nawl. Cu hna nih cun dollar man le sui man cu a deih ter lo in tuah mi hna cu kawl in hmalak ding.\nPDF training pek nak kong le, hriam thilri bawmchan mi tlangcung hriamtlai phu hna cu fak pi in kham piak ding ah ralhrang phu chairman sin ah nawlnak an tuah tiah theih a si. Cu an langhter mi nawlnak ca kong he pehtlai in ralhrang hruaitu Min Aung Hlaing nih CRPH le NUG kuttang phu hna cu hmalak ding in timhtuah a si,tlangcung hriamtlai phu hna kong he pehtlai in deihnak tuah mi a hnor suan lo nak ding ah ralring in tuah a hau tiah a chim nak kong cu ralhrang phu lei thawngzamhnak nih an langhter.TCP\nThawngpang dang:Thantlang ah ralhrang kawlralkap an lor kho taktak, Mi inn le Lo cia ah an duh ti paoh in an um i, an tlongleng. Naite ah ralhrang kawlralkap le Thantlang CDF hna cu Hakha le Thantlang karlak ah nihnih chung an kap. I kahnak a chuah hnu in Thantlang ah ralhrang kawlralkap hna cu tampi an phan hna. Cun khuachung dawr tthenkhat zong ralhrang kawlralkap hna nih an bauh tiah theih a si.Hi konghe pehtlaiin Thantlang ah a ummi minung pakhat nih a chimmi cu ralhrang kawlralkap hna cu khuachung luhnak lam or ah a ummi inn hna ah an riak tiah a chim.\nThantlang khualuhnak hi Hakha lei pakhat cun Thlualam lei pakhat, Sopum lei in pakhat, Khuafo lei tiah Thantlang khualuhnak hi motor lampi pali a si. Hi lampi ah a ummi inn hriang deuh pawl ah ralhrang kawlralkap hna cu an riak hna tiah a chimchih. Ralhrang kawlralkap pawl an riahnak inn ngeitu hna hi a tutiang kan theih tawk ahcun ralhrang kawlralkap hna nih harsatnak or fahnak pakhat khat an pek mi hna cu kan thei rih lo.\nAsinain zaan ahcun chungkhar hna cu hmundang ah an riak hna i, chun tu ahcun an inn an um kho ko tiah ralhrang kawlralkap an riahnak i, inn ngeitu pakhat nih a chim tiah a chim chih. Khua donghnak inn pawl ah zan an riah caah khualeng chawhvah tikah ralrin ngaingai a hau tiah a peh chih. A cunglei ah langhter cang bantukin Thantlang ah ralhrang kawlralkap hna cu tampi an um cang tikah ahopaoh nih i ralring ngaingai a hau cang. Ralhrang kawlralkap zia le za cu zapi nih theih dih mi an si ko caah, zeitik hmanh ah zumh bak hna lo ding. Ralring tein um khawh i zuam cio hna usih.


CAPITOL HILL LE APAWNGKAM VIALTE AN PHIHKHAR DIH CANG – The Chinlung Post\nCAPITOL HILL LE APAWNGKAM VIALTE AN PHIHKHAR DIH CANG\nWashington D.C khuachung vialte cu khuabawi, Murial Bowser nih emergency declaration a tuah i, President Donald Trump sin ah security a hal bantuk in President Donald Trump nih National Guard minung thongkul renglo a chiahpiak hna. Biden nih biakamnak a tuah tiang emergency declaration a hmun lai. Meithal a tlaihmi hna nih meithal he lamzawhnak an ngei lai tiah FBI nih ralrinak an pek hna caah atu bantuk Security chah deuh in an tuahnak a si. Credit: Salai Lairamthang\nNorth Korea hruaitu Kim Jong-un cu nawlngeihnak an chap tthan cang. Nawlngeihnak sangbik cu chap tthan asi. Naite khan North Korea Rulling Communist Party hna tonnak an ngei. Cu ahcun General Secretary Title cu Kim Jong-un sin ah pekchanhnak an tuah hi asi. Culawng siloin Nuclear Weapons serchapnak kongkau zong ah siseh Sipuazi kongkau zongah nawlngeihnak pek rih asi.\nKim Jong-un cungah zeibantuk thil tthanchonak siseh, phunglam thlennawnnak kong zongah amah kut dih lak in chiah asi cang lai. Hi nawlngeihnak tutan ah Kim Jong-un an pekmi hi a pa siseh apu le hna an kutchung ah rak pek cang ve mi zong an si. Hi nawlngeihnak chapnak hi kum 2016 hnu ah a voikhatnak Ruling Party congress hna nih an tuah hmasa bik mi asi.\nNorth Korea cu Covid zawtnak ruangah biatak tein an ram sipuazi ah siseh ramchung puicimh ruangah siseh US dantatnak ruangah harsa ngaiin an um i, hi harsatnak an tonmi hrial dingah alamkip in rian an ttuan lai ti asi. Cuthil cu an caah abiapi ngaingai mi thil an ttuan dingmi asi tiah an chim. Theihcio bangin Kim Jong-un cu kum 35 minung asi cang i, nawlngeihnak zong an chap cang.\nAtu ahcun Chairman of the State Affairs Commission le Supreme Commander of North Korea sinak cu a kut ah a um cang i, Top Party Post dirhmun sinak atlai cuahmah mi asi rih. North Korea aral nganbik mi hi US asi tiah an chim. Hi ruangah hriamnam lei in biatak tein karhlan aa timhnak hi asi i, US hi dir onh kho ding le US dirhmun phak hi ai timh bik mi asi. Cucaah tutan ah nawlngeihnak pekchap asinak zong hi asi lai ti asi.\nCun mah konglam zong hi Congress meeting an thut nak ah an chimmi asi tiah an langhter chih rih. US cu theihcio bangin President ah Joe Biden asi cang lai, Biden he hin zeitindah an sining le an dirhmun a um te lai timi cu vawleipi nih an cuanh cuahmah lio asi. Trump chan ah khan cun an dirhmun cu khuaruahhar lei in arak ttha ngaingai. Asinain remnak tlamtling tu cu an rak tuah kho thai lo.\nJoe Biden nih Trump rianttuannak bantuk in apehzulh duh lo asi ahcun US le Joe Biden caah North Korea cu hnahnok taktak le vawlei thinphantertu asinak apeh zulh khawh cang lai ti asi. North Korea tunmernak ding hi Kim nih aa timh pengmi thil asi i, Nuclear hriamnam hmangin US le Vawleipi zong hrocer dingah nawlngeihnak pekchap asinak nih hin vawlei caah thinphan nak aa chap cang lai tiah an chim.\nAN NI LE CAAN A FIANG CANG, TIAL CUNG THANG PHOMH NAK DING\nBIDEN BIAKAMNAK TUAH NI AH KHUARUAHHAR THIL A CHUAK LAI


Chin State Le Lihninh – THE CHINLAND POST\nChin State Le Lihninh\nZeitik caan poah ah Chin State ah hin lihninh um kho peng a rak si. sihmanhselaw, Pathian nih a kan kilven caah nihinni tiangin a fak tukmi kan tuar rih lo.\nEr. Hc Lalvenhimchhunga, Dip. Comp. Sc & Engg., B.E. (Civil Engg).\nUS Geological Survey nih a langhterning ahcun, 2020 April 16 i Chin ramkulh le Mizoram hrawngah lihninh kan theihmi kha Falam (Chin State) in nichuahlei 38 km, Mizoram, India ramri naihnak hrawng i vawlei tang km 10 in aa thawkmi a si. Lihninh kong hi tha tein zoh tikah Chin State le Mizoram hi him lo dawh ngai a si. Pathian kilvennak thawng in nihinni tiang rawhralnak a fak tukmi kan tong lo ti usilaw kan palh tuk ka zum lo.\nKan umnak vawlei hi khulrang taktakin suimilam 24 chungah voikhat aa mer chuak dih tawn, Nika khi kan vawlei aa mer pahin kan hel thluahmah fawn, kum khat chung ni 365.6 ah voikhat kan hel tawn. Vawlei aa mer thluahmah caah le Nika hel buin vancung sangah kan umnak ‘planet’ vawlei hi a zuan thluahmah caah vawlei tangah hin pressure (hneknak) aa thawng taktakmi aa ser. Kan vawleipi hi hneknak a tam tuk caah a chunglei cu tiso bantukin a tlawk cuahmah peng, cubantuk tiso bantukin a tlawk cuahmahmi cu a chel ahcun vawlei cung leiah a hung chuak, cubantuk cu tlangkang (volcano) kan timi hi a si. (rawl chumhnak cooker zong a chunglei a sat tuk ahcun lenglei ah tikhu a hung chuakmi bantuk khi a si ko). Tlangkang nih hin vawlei tanglei a linh/satning a fianter bik.\nTiso bantukin in a so cuahmahmi cungah cun vawlei lengphaw, minung kan umnak hi a um than, vawlei lengphaw cu mirang holhin “the crust” tiah a min bunh a si. Vawlei tang a sa bakmi, tiso bantuk (mantle) cung i a um caah vawlei lengphaw hi a cawlcang peng (vawlei lengphaw hi rili tangah a pan deuh i, minung kan umnak vawlei tang belte ah hin a chah deuh tawn). Vawlei lengphaw zong cu a phun phun in an cawlcang, ramri an ngei cio. A phun phun in a ummi vawlei lengphaw pawl cu “tectonic plates” tiah a min bunh ve tthan an si.\n“Tectonic plates” pawl cu an cawlcangh peng caah kan umnak Chin State le Mizoram zong hi nichuahlei ah kum chiar tein 5cm tluk hrawng kan i tthial tawn. ‘Tectonic plate’ cheukhat cu an ramri ah an i su, cheukhat an i hnor, cheukhat an i kaltak(then), aa kaltakmi hna karlak ahcun vawlei thar magma a hung chuak ve than tawn.\n“Tectonic plates” (vawlei lengphaw) cu a cawlcangh peng caah kan umnak vawlei (Chin state & Mizoram) zong hi liamcia kum caan saupi ah khan rili tang in lengleiah a vun i thialmi a si. Nichuahlei ah 5cm hrawng in kum chiar tein kan i thial thluahmah kan ti bantukin kum caan sau hnu ahcun kan umnak vawlei zong hi rili tangah a pil thluahmah than te lai. Cucaah, kan umnak Chin State le Mizoram vawlei cu a ngakchia, lei zong a dor kan tinak a ruang hi a si. A sullam cu kan umnak vawlei hi vawlei cung ram dang naak in rili tang in kan hung chuaknak caan a sau lo tinak a si.\n“Tectonic plates” pawl nih an ramri cio (fault) i cawlcanghnak an ngeihning bantukin lihninh zong a phun phun in aa ser tawn. Pakhat le pakhat aa suk tawnnak hmun cu lihninh a um duhnak bik le a fah khunnak bik “ring of fire” tiah theih an si. Chin State le Mizoram zong hi Eurasian Tectonic plate le Indian plate aa suknak bakah a ummi a si. Cucaah, lihninh zong a fah duhnak khunah ruahmi kan si. (Motor pahnih i su hna selaw, a fah laining cu na theih ko lai). Zeitindah dah Laitlang le Mizoram ah lihninh a umning timi cu, Eurosian le Indian vawlei lengphaw pahnih hna an colcanghning in zoh a si tawn.\nKan umnak hrawng i ‘tectonic plate’ hi nichuahlei le nitlaklei in aa sumi an si, cucaah, kan umnak hrawng i a ummi tlang pawl hi zoh law, chaklei le thlanglei hoih deuh lawngtein a um. Cubantuk, ‘tectonic plates’ an i suknak hmun i kan um caah kan umnak hrawngah hin tlang hmuh ding zong a tam, tiva hrawn a thuk taktakmi pawl zong a tam. Liamcia kum 50 millions hrawngah khan kan umnak tectonic plates pahnih Indian le Eurasian plates hi fak taktak in an i suk caah vawlei cung tlang sang bik Himalaya tlanghrawn khi a vun sermi a si, tiah Geologist pawl nih an chim.\nIndian ‘tectonic plate’ zong cu Eurasian tectonic plate cheuchum Burma tectonic plate tangah a lut thluahmah, tiah dothlatnak in theih khawh a si. Cubantukin, Burma ‘tectonic plate’ cu India ‘Tectonic plate’ cungah a kai thluahmah ve, caan a rauh hnu ahcun India tectonic plate zong hi Burma tectonic plate tangah a lut thlu dih te lai i, rili tang pawl i vawlei lengphaw a ummi khi rili lengleiah an rak chuak lai i, rili lenglei i a ummi pawl hi rili tangah kan um caan a phan te lai. Cubantuk cu a si vawlei aa sersiamning hi. (Pathian nih vawlei a serning hi a rak sunglawi bak ko, hibantukin vawlei hi colcang hlah selaw kan thi dih cang hnga, Burma, Indian tectonic plate ka ti tikah hin vawlei ramri an serning bantuk hi a si lo, vawlei tang i tectonic plate pawl an nganning a si, India tectonic plate kan ti tikah hin India ramchung lawngte ah a um dih lo, cubantukin Burma tectonic plate zong a si thiam ve).\nKum 2004, December 26 (Krismas thaizing) ah khan Indian tectonic plate le Burma tectonic hi an rak i hnor ciamman i, Indian rili an thawhter, Tsunami a fak bakmi a rak umter colh, rili ti cu minung umnak leiah a luang ciammam i, rilikam i a ummi minung 229,800 hrawng an rak thi. (hi rawhnak kong hi a theimi tampi kan um ka zumh).\nEurasian plate zong cu hmun tampi ah ramri a ngei than, kan umnak Eurasian plate le Indian plate an i suknak hmun (ramri) hi Sunda plate, tiah theihmi a si. An i suknak hmun cu Sagaing Fault, tiah a min bunh a si.\nSagaing Fault hi 1500 km hrawng a si, Southeast Asia ah chaklei in thlanglei ah a kal, Andaman rili in Himalaya tlanghrawn tiangin a tan dih. Mandalay in Yangon zong hi a pal dihmi a si, cucaah, Myanmar ram le Northeast India hi vawlei cung ram vialte lakah lihninh a um duh biknak hmun Alpine Himalayan Earthquake belt-ah a um, tiah chim tawn a si.\nLihninh a um duhnak hmun le a fah duhnak pawl cu Zone I, II, III, IV, V in then dih a si, Tectonic plates an i pahnak hmun i a ummi Chin State le Mizoram hi lihninh a fak bakmi um kho peng a sinak hmun Zone ‘V’ ah a ummi kan si.\nColumbia University researchers pawl nih kum 2016 ah khan ralrinnak an rak chim balmi cu, India nichuah-chaklei (Mizoram) in Myanmar nichuah-thlanglei le Bangladesh hrawngah 9.5 richer scale tluk thawng lihninh um kho peng a si. Chin State le Sagaing ramkulh hrawngah lihninh ser khotu tectonic plates i su dingin hram aa bunh, tiah an rak langhter. Sihmanhselaw, nihinni tiangin Pathian kilvennak thawngin lihninh a fak tukmi le rawhralnak a chuahpitu kan tong rih lo.\nLihninh hi um kho peng a si, tiah chim ko hna hmanhselaw, a caan belte vawlei cung Science fimthiamnak nih a hmuh khawhmi a si lo, khuazei-ah dah lihninh a um lai? zeitluk thawngin dah aa hninh lai? timi pawl hi chimchung khawhmi tampi a um ko nain, zeitik caan ah dah lihninh a um lai? timi belte cu Pathian lawnglawng nih a theih, chantiluan Science fimthiamnak nih a hmuh khawhmi le theih khawhmi a si lo.\nKum 1930 ah khan Sagaing Fault ah hin tectonic plate a rak i su ciammam i, Yangon hrawngah rawhnak a fak bakmi a rak chuahpi cang, minung 50 hrawng an rak thi. khuaruahhar ngai a simi pakhat cu, Sagaing Fault le Kabaw Fault hrawngah a ummi Yangon, Mandalay, Sagaing, Arakan (Myanmar), Assam, Meghalaya, Manipur (INDIA) hrawngah lihninh hi caan tampi a fak bakmi a rak um cang, rawhrawlnak zong an rak tonning a fak kho taktak, minung tam taktak nih lihninh ruangah thihnak an rak ton cang, sihmanhselaw, Mizoram le Chin State belte nihinni tiangin kan him ngai rih.\nMyanmar ramchung Chin State nitlak-chaklei tlang tang hrawng khi India tectonic plate aa bunhnak a si, tiah theihning le hmuhning ahcun a si. A dik ngaite a si ahcun Chin State cu a him lo taktak, tiah chim khawh zong a si. Myanmar ramchungah hin voikhat hmanh 9.0 richer scale tluk thawng lihninh a um bal lo, tiah langhter a si, Columbia University nih 9.0 richer scale tluk thawng lihninh zeitik caan poah ah um kho peng, tiah an langhternak hmunah a ummi kan si fawn, cucaah, Pathian sinah kan him khawhnak caah thlacamnak ngei zungzal ko hna u sih.\nCatialtu Er. Hc Lalvenhimchhunga hi Ventea tiah dawtnak in an auh i, amah hi Niawhtlang, Mizoram ah a ummi a si. Laiholh a hmangmi le Chin miphun a dirkamh ngaimi pakhat a si. Cawnnak lei in, India ram ah Dip. Comp. Sc & Engg., B.E. (Civil Engg) a dihmi a si~ Editor\nPrevious Hakha Mino Paletwa Peng, Sami Khua I Aa Dor Mi Ralzaam Sin Kalnak\nNext Pawngkam He A Dam Mi Pehtlaihnak Kan Herh


Myanmar ralbawi pawl hi ICC nih a ziizut kho hna lai maw? – THE CHINLAND POST\nMyanmar ralbawi pawl hi ICC nih a ziizut kho hna lai maw?\nThe Chinland Post | 2022 March 11 – Rohingya cungah Myanmar ralbawi pawl nih nuhrin covo an buar leng ah hramhram in uknak lak a si hnu ah mipi cungah a buarmi sualnak pawl caah Myanmar ralbawi pawl hi International Court of Crime (ICC) nih a ziizut khawhding in aa zuam tiah former political prisoners, nuhrin covo kong he pehtlai in a cawlcangmi pawl le National Unity Government rian ngeitu pawl nih an chim.\nAssistance Association for Political Prisoners (AAPP) le tlangcung nihrin covo phu telhmi mipi phu 116 nih Myanmar ralbawi pawl hi ICC nih a ziizutpiak dingin March 7 ah United Nation Human Rights Council sin ah caa an kuat.\n2017 ah Rohingya cungah sual a buar mi le hramhram in uknak lak a si hnu ah mipi cungah sualnak a buar chap timi tette langhter a si ahcun 2019 liote in ICC ah ceihmi Rohingya case he pehtlai in Myanmar ralbawi pawl hi a ziizut khawh an si kho men tiah Sweden ram ah ummi Human Rights sihni U Aung Htoo nih a ruahdamh.\n“Rakhine ram, Rohingya cungah a buar lio ah ralkap chung silole Battalion chungah hramhram in uknak a lak tikah mipi pawl hrem le thah a si ahcun prosecutor nih a chimphuan khawh. Mah ralkap nih hin Rohingya pawl a thah bantuk in uknak zong hramhram in a lak i mipi pawl a thah hna timi tette an langhter khawh a si ahcun 2019 lio ah rak ceihmi ICC case in tei khawh a si”.\nICC nih Myanmar ralbawi pawl a ziizut khawhnak hnga ding caah cun mipi cung ah sualnak buar ding in ralkap bawi pawl nih zeitin dah an fial hna timi tette fiang tein langhter khawh hrimhrim a herh tiah U Aung Htoo nih a chim.\nRamkomh Kawlram ah ralkap nih zeitik hmanh ah nuhrin covo a buar khawh ti lonak hnga khamnak ding caah cun ICC nih Myanmar ralbawi pawl a ziizut khawhnak hnga a biapi tuk tiah AAPP in chimnak nawl a ngeitu pakhat nih RFA ah a chim.\n“Chan tamtuk ralkap nih nihrin covo a buarmi he pehtlai in ramchung, ramleng nih zei bantuk a ziizutnak hmanh a tuah kho lo. An nih cu sualphawtnak in luat khawhnak nawl an ngei. Cucaah, a tu bantuk sualnak an buar rihmi hi a si. Hmailei ah mah bantuk a can ti lonak hnga ruat chih buin a ziizutnak tuah khawhding in kan hal hi a si”.\nMarch 7 ah Human Rights Council sin ah kuatmi ca chungah ramkomh kawlram chung sualnak vialte caah UN nih tuah khawhnak nawl a pekmi biaceihnak ser in sualnak a ngeimi pawl tazacuai khawhnak lam vialte kawl le raamkomh kawlram singing hi ICC ah ṭhial khawhding cu UN Security Council nih biakhiahnak pakhat ngei kho hna seh tiah an hal.\nA luancia 2017 lio ah kawl ralkap nih ram le hmunhma zohfelnak an ngeih caah Rohingya Muslim a tlawmbik 600,000 in 1000,000 hrawng cu ramri lonh in Bangladesh ram ah an zaam.\nMah kong hi ceih khawhmi case si dingah ICC pre-trial biaceihzung No.3 nih 2019 November ah nawl a chuah.\nMyanmar ram cu Rome Statue ah min thumi a si lo nain Rohingya ralzaam pawl a cohlangtu Bangladesh ram nih min a thut caah International Law ningin ICC nih mah case hi a biaceihnak nawl a ngei tiah vawlei pi sining a theitu sihni pawl nuhrin covo kong he pehtlai in a cawlcangtu pawl nih an chim.\nBritain ram ah a ummi Myanmar Rohingya phu Chairman U Htun Khin nih Rohingya cungah sualnak a buarmi ralbawi pawl nih hramhram in uknak an lak i ram pumpi mipi cungah sualnak a buar tiah RFA ah a chim.\n“Kawl ralkap nih kan mah Rohingya cu 2017 thokin rulrulhranghrang in an kan tuah. Kan miphun ning in an kan thah. Cun, 2021 February thla thokin a rulhrang khunmi sualnak a buar. 2017 lio ah ramdang nih a ziuzutnak rak tuah kho hna sehlaw hramhram in uknak lak hi fawi tein a rak cang hnga lo. A tulio caan ah pakhat khat kan tuah lo a si ahcun mah ralkap hi a fak deuhmi sualnak a buar rih lai”.\nNUG zong nih Rohingya kong le hramhram in uknak lak a simi kong ah ralbawi pawl ICC nih taza a cuai khawhnak hnga an zuam liopi a si.\nA luancia July thla ah NUG nih Myanmar ram cu ICC i biacheihnak nawl kan cohlan ko timi cathanh cu biacheih zung i registration officer sin ah an kuat.\nNUG Minister of Human Rights U Aung Myo Min nih a fak tukmi sualnak le nuhrin covo buar a sinak cungah ralbawi pawl nih rian an ngei timi tette ṭha kan ngei tiah RFA ah a chim.\n“A tulio sualnak vialte le tuahsernak vialte cungah rian a ngeitu cu Min Aung Hlaing a si ko. Zeiruang kan ti a si ahcun a mah nih nawl a chuah ruangah a si. A mah nih nawl a chuah lo zongah mipi pawl thah,nu le hngakchia tiang thah hi cu tinhmi ngei tein a tuah hrammi a si. Mah bantuk thil pawl hi a hlan liopi ah tlangcung miphun sin ah a rak um bantuk in Rakhine ram ah a ummi Rohingya pawl sin zongah buar a si. Pau dothlennak hnu ah Sagaing ramṭhen hi a temhing bik a si. Mah bantuk hmunhma hna ah sual a buarnak tette ṭha tein kan ngei”.\nNUG cathanh cu ICC nih ka kut cungah a phan ko tiah August thla ah bialehnak a um ko nain a hmailei tuahding thil pawl he pehtlai in zeihmanh chimhmi a um rih lo tiah U Aung Myo Min nih a chim.\nICC nih Myanmar sining he pehtlai in 2019 November 14 ah a thanhmi cu Myanmar ralkap bawi pawl nih sualnak a buar tak ko timi tette ṭha tein nan khawmh khawh a si ahcun rian a ngeimi ralbawi pawl cu biaceihzung hmai ah auh silole tlaihkhawhnak warrant halnak nawl a um tiah a langhter.\nPrevious Sagaing, Magway, Kayah le Chin ah mipi inn tambik khangh piak a si\nNext Falam peng, Rihkhawdar khua ah kahdohnak a chuak, SAC ralkap 3 an thi


President Trump Nih Congress Member Pawl Awlokchong In A Tuah Hna US Mipi Caah Thawnpang Ṭha Taktak A Si – Chin World News Evening\nPresident Trump hi cu US mipi caah cun a rak ṭha ve hrim ko. President ah thimlo awk hrim a rak ṭha loh. Coronavirus nih a chuah pimi harnak kong he pehtlai in nizan cacawn nihnihni ah khan Congress member hruaitu pawl cu awlok a chonh hoi cang hna.\nTrump nih a timi hna cu coronavirus nih a chuah pimi harnak a tongmi hna bawmhnak (coronavirus relief bill) hi tuah piak ṭhan hna uh. Small-business loan program le state le local governament pawl bawmhnak pawl zong hi chung ah hin i tel chih dih seh. Cu bantuk bawmhnak (bill) cu kan pass piak uh tiah a nor chih ṭhan cang hna.\nSenate le House pawl cu Paycheck Protection Program and Health Care Enhancemant Act cun PPP, Hospital le hneksaknak tibantuk caah bawmhnak tuah ding in ka ti hna tiah a Twitter ah a ṭial. Hi bawmhnak (bill) kong ah ka min ka thut khawh hnu ah phung thiampawl hna le khuakhaang larel hmasatu pawl (Legislative Initiative) hna he COVID-19 ruang ah harnak a tongmi State le Local Government pawl hna caah bawmhnak kong cu kan ceih tthan te lai. Cu tik ah cun Bridges, Tunnels, Broadbang, Tax Incentives for Restaurants, Entertainment, Sports le Payroll Tax Cuts ti bantuk pawl cu kan chawlehthalnak a ṭhancho khawh ṭhannak hnga a herhning in timhtuah an si ṭhan te lai tiah a chim.\nKan hnu lei zarh ah rak thanh ding a si cangmi Paycheck Protection Program in Small Business Administration caah $ 479 billion hrawng cu peek a si ṭheu lai tiah ruahmi cu Senate Democrats le White House officials pawl nih a tu tiang a donghnak thanhnak an tuah bak rih loh. Hi zong hi hospital ah hmaisuang ah a dirmi pawl hna le hi coronavirus dohnak ah zaanghlei a cawimi pawl, mithar hneksak a herhmi tibantuk a herh zualmi pawl caah a si lai ti a si. Phung thiampawl hna le Senate pawl nih an ceih hnu ah cacawn nilini hrawng ah cun thawng a fiang te lai tiah ruah a si. Ref: New York Post


Dr. Sasa: April thla ah Federal Democracy Phunghram thar le Caankarlak Cozah kan ser lai | The Chin Express\nDr. Sasa: April thla ah Federal Democracy Phunghram thar le Caankarlak Cozah kan ser lai\nMyanmar UN Special Palai Dr. Sasa nih, “April thla thok ah ‘mipi duhning in mah tein aa ukmi state/region vialte komhmi ram (democratic federal union)’ dirhnak caah phunghram thar le Caankarlak Cozah kan ser lai,” tiah a chim.\nA fiang rih lomi um aikun – ‘Federal’ a sullam cu Chin state, Mandalay region, tbk. state le region vialte kha anmah state/region chung kong ahcun anmah (state/region cozah) nih nawl an ngeih dih lai. Naypyitaw nih cutin/khatin tiah a uk kho hna lai lo. Sinain Myanmar rampumpi kong ahcun Naypyitaw nih nawl a ngeih lai.\nPhun dangin chim ahcun, Chin state chung ngandamnak (sizung), sianginn, innlo, sipuaizi, ṭhanchonak, tirawl, lamsul, palek, pehtlaihnak, biaceihnak, tbk. vialte kha Chin state cozah nih bia a chah dih lai — Atu cu mah vialte hi Naypyitaw nih a uk dih. Chin state cozah nih Naypyitaw ah nawl a hal hmasa i ‘Yes’ ati lawngah a tuah. Kanmah tein kan i uk lo. Kan vawlei hmanh a lam huaha lomi le a hmu huaha lomi Naypyitaw ṭhumi nih a kan uk. Mah ruangah kan pale hna nih “kanmah tein i uk kan duh” an ti lengmangmi hi si. Ramkhel zeihmanh a hngal lomi ralkap pawl nih “Myanmar ram in chuah an duh” tiin an kan ruah.\nChin state kanmah tein kan uk lai nain Myanmar ram kan si lai. Tahchunnak ah, US hi democratic federal uknak a hmangmi ram asi. US state vialte khi anmah tein an i uk dih. Indiana state inn hmun, inn sak, sianginn, tbk. vialte Indiana cozah nih a uk dih i central/bahu cozah (Washington/Naypyitaw) aa thlak lo.\nDemocracy (Democratic) a sullam cu ‘mipi nih anmah caah an thimmi cozah’ tinak asi. Mah cozah cu an duh ti lo ahcun hnu thimnak (next election) ah midang an thim khawh hna. Cucaah cozah nih asi khawh chungin mipi duhmi thil ṭha tuah aa zuam i mipi caah a ṭha. A tawinak cun ‘mipi nih ukmi silole mipi duhning in ukmi’ tinak asi.\nAtu bantukin mipi thim lo, mah nawl in Min Aung Hlaing te pawl nih uknak an firmi hi democracy asi lo. Mipi caah thil ṭha a chuah lo pinah amah rumnak caah mipi a hrem, tlaih, thah thluahmah hna.\nCucaah, ‘democratic federal union’ cu ‘mipi duhning in mah tein aa ukmi state vialte komhmi ram’ ti khawh asi.\nCaankarlak Cozah cu amin nih a fianter ngai ko. Atu bantukin cozah a rawh tikah lakhruak in dirhmi kha asi. Cozah thar a um ṭhan hlan chung ca lawng asi. Hnu ah cozah taktak nih thlen ding asi caah “caankarlak” an tinak si. Interim Government silole Provisional Government silole Emergency Government tiah mahle siarem ning paoh in auh khawh asi.\nHmasa thawngpangMelbourne Chin Church nih CDM caah $100,000 (Kawlram ting thong 1) a hlut\nHnu thawngpangRual Lian Thang: ‘Caankarlak Chin State Cozah’ kan dirh herh


Ukraine Ram Buai Kong He Pehtlai In Russia Cozah Nih Biadik Lo Hmang I News An Chuah Mi Pawl Zum Lo Dingin Ca Thenh An Chuah Than, – Chintanbo\nMarch 20, 2022 admin WORLD NEWS 0\nUkraine ram buai kong he pehtlai in Russia cozah nih biadik lo hmang i news an chuah mi pawl zum lo dingin Hollywood star minthang Arnold Schwarzenegger nihcun Russia ralkap le mipi pawl video in chimh nak a ngeih hna. Twitter Youtube Telegram media kipah minute 9 chung video in a post i nikhat chungah Twitter in mi million 18 nih an zoh. Russia mipi pawl nihhin biadik ngaingai an theih lo nak kong Russia mipi le Ukraine dohtu ralkap pawl nihhin news dik lo an hna ah a lut ruangah biadik theih an herh nak kong bidik lawng theih i zuam dingin a duh piak hna nak kong a chim.\nUkraine he an buainak kongah hin Ralkap a cheu nih cun training kai ding bantuk in an theih i raldohnak hmun ah kal dingah an i ruat lo. cheukhat cu Ukraine mipi hna kilvengtu dingah an i ruat fawn. A taktak ah cun Russia ralkap pawl nihhin Ukraine mipi. an ram le inn chungkhar kilvennak caah raldohnak pawl an tong.\nnawlngeitu pawl i buainak in hi raldohnak hi a thok ruangah anmah Russia hruaitu pawl nih ral daihnak an tawlral a herh Ukriane buainak hi Russia mipi pawl nih cun raldohnak a si lo, a dik lomi raldohnak a si. Kremlin in tiah Arnold nihcun a forhfial hna.\nKum 2022 Ah Ngeih Dingmi Lungput Kong Rak Rel Ve: Na mit in na hmuh ii na ton lomi cu na Kaa in va chim hlah. Aruang cu bia felfai lo a si kho. Na theihmi bia kha a hman bakmi a si tiah nangmah nih na hmuhton mi lawng kha chim. Na theih lomi bia cu “ka thei lo, ti kha tih hlah. Ka thei loh ti ko! A thei bantuk in naa umter a si ahcun nangmah lehlam na thil a rit menmen. Mi nih lung in an in cheh ahcun va chep ve duh hna hlah. An in chehnak lung tu kha na dirhmun a feh nakding lungphun ah cangter.\nNangmah le nangmah ka palh ii ti lengmang. Zeicahtiah ka palh ti kan ii theih hi “mi hman, miding” kan s ihram aa thoknak a si. Na thinlung chungah mi huatmi tamtuk ii chiah hlah. Cu nak cha cun kha lio caan ahkhan vawleicung ah keimah lawng hi ka um, tiah ruat law mi zeihmanh huat ding an ngei hna lai lo. Nangmah le nangmah naa huat a si le na palh tinak a si.\nMah le mah ii boachannak ngeihtluk in a tha mi a um lo. Asinain mah lungput nihcun that lo nak le porhlawtnak hmun ah in phak pi hlah she. Tangdor zong hi a tha ko nain, ralchiat tuk nak ah hmang fawn hlah.Hohmanh ka care lo ti hmang hlah. Midang na care lonak kha nangmah le nangmah mual naa phohnak zong a si kho.\n5.Na Nu Le Pa Inn Len Uartuk Hlah Na pasal rian a tuan chung ah maw, na pasal a um lo le caang kaa in na nu le inn lawnglawng ah na kal hlah. Na pasal nih Ka pi te Inn ah va leng seh an ti hmanhah va el tawn. Na nu te inn lawnglawng ah khua nasak tuk ahcun na pasal chungkhat lei zei ii na rel hna lo ahcun anmah zong nih zeihmanh ah an in rel ve lai lo.\n6.Mi Kong Ceih Hmang Hlah- Na pasal he maw, a chungkhat he bia elnak na ngeih sual ahcun hmun dangah chuahpi lo te in um ii zuam. Nan innpa sin ah maw, na hawikom sin ah maw an kong va ceih hlah. Abik in na nu le pa sinah chim lo tein um khawh ii zuam. Mi sinah an kong na va chim tuk ahcun, Nupi Muko an in ti sual lai.\n7.Nangmah Chungkhat A Thli In Thil Pek Hmang Hlah na pasal le a chungkhar theih loin nangmah lei sahlawh chungkhat thil pek uar tuk hlah. Nangmah nih na siaherhmi hna a um ahcun na pasal silo le a chungkhat pawl hal ta hna. Mah cu nihcun Nupi than a sinak a langhter lai ii annih zong nih zeihmanh na bia el lo tein pakhat le pakhat karlak ah dawtnak le remnak a leng lai.\nASEAN Envoy Myanmar A Phan Sukyi Ai Ah Nld Hotu Su Su Lwin A Ton Lai.


Wuhan Doctor Covid-19 In Caan Saupi Zohkhenh Mi Cu A Thi – Chuncha News\nWuhan Doctor Covid-19 In Caan Saupi Zohkhenh Mi Cu A Thi\nChinese doctor pakhat cu covid-19 in caan saupi chung an zohkhenh cang i, a vun rawng zong ai thleng viar cang i, zoh hmanh hi a nuam ti loh tiah an chim.\nDr Hu Weifeng hi Wuhan Central Hospital ah riantuan mi asi. January thla thok khan a riantuannak ah covid-19 virus hi a rak kai cang i, Intensive Care Unit ah thla tampi zohkhenh asi cang.\nThla 5 deng mang zohkhenh an thlop hnu tiang zongah a zawtnak cun dam lei panh lo Dr Hu hi a nunnak a liam tiah Chinese news website The Paper nih a van phuan. Dr. Hu hi urologist asi i, covid-19 whistle-blower Li Wenliang hna he khan hmunkhat ah riantuan tti mi asi tiah an chim. Spokesperson nih Dr Hu a vun rawng ai thlen ning ahhin an thlopbulnak ah antibiotic an hman ruangah asi tiah an ti.\nDr Hu he riantuan tti mi pakhat Dr Yi Fan zong a vun rawng ai thleng i, covid-19 virus a kai ve mi thiam asi i, sinain a nih hi cu a dirhmun a tha deuh. An pahnih hin kum 42 an si veve i, Wuhan Central Hospital ah damlo an zohkhenhnak ah virus hi an kai ve mi asi.\nA hmasa ahcun Wuhan Pulmonary Hospital ah zohkhenh hmasa asi i, Tongji Hospital’s Zhongfa Xincheng branch ah transfer than asi. Dr Yi tuhi life-support machine, ECMO ni 39 chung vuah asi hnu ah that lei a panh i, Dr Hu tu hi a dirhmun a serious deuh deuh. A check tu doctor hna sin zongah a holh kho loh. February 7 khan March 22 tiang ECMO therapy a lak hnu ah a tha deuh i, aholh zong a holh kho deuh i, April 14 khan ordinary ward ah chiah tthan asi i, mah hnu cun a zual deuh than. Cerebral haemorrhage tuar in intensive care units ah chiah than asi i, a thih tiang in cu ka ahcun a um.\nA Tu Lio USA Ram Dirhmun President Trump, Biden, Obama Le George Floyd Thihnak Buainak Kong Rel A Phu Ngai


Zalen nak hmun nuam: ASSK Noble pekding a forward piaktu Havel ruakvui\nCarel huam mi hrang ah,\nCzechPresident hlun Havel ruak cu 21 December 2011 zing nazi pa 10Am ah athih nak hmun in cozah zung dirh nak ah kalpi an timh,Rangnak pa 6 nih rangleng in phurh asi lai.Ram pumpi in ni 3 chung zuunngaih nak thlahnak kan tuah lai an ti.Cawn ni 5 ni cu ram pumpi Flag thantaar zong acheu ah tthumh ding upat pek nak ah daiten lukhun piak nak caan zong Europe ramkulh in an tuah.\nZei ruang ko ah dah hitluk in mipi nih an upat an dawtnak an ttih zah hnga?( He is a simple man)\nAlungput tlaihtleng hi " Truth and love must prevail over lies and hatred" Lih hrokhrol le huatnak vialte hi zumhtlak si mi dawtnak tu in teihna u sih, ti asi.\nAhriam tlaih mi hi dawtnak le zumhtlak si nak asi.Atu keimah umnak Zlin khua ah hin anu apa hi ralpi pa 2 athawh hlan ah an rak um. Kan umnak hi ahmasa ah cun khuate fate arak si.Thomas Bata an ti mi pa nih kedan arak tuah i aan rak miaktuk i Europe ah mirum bik dirhmun arak phan Zlin khua hi khuate bak in khuapi bak ah minung pakhat bak nih athlen tuchun ni tiang Zlin khua zoh ah Zung le sizung siang inn kungteih tiang Thomas Bata ti lawngte asi. atu kanmah umnak inn hi a kedan siamtu kuli pawl umnak asak mi si inn thong 5 asak.Hilio caan ah Vaclav Havel apa hi cu kedan sehzung ah cun rengsang ngai arak si, mah ruang ah cun an ngakchiat lio ah cun mirum chung an si an ti nak si. Ralpi pa 2 nak Hitler ral nih an inn an lo an sehzung vialte an rak chuh dih hna Mirum pa Thomas Bata zong cu Canada an an zam ti si amah zong cu mirum in sifak taktak siang inn kai nak phaisa ngei lo dirhmun ah arak dirnak asi.Kan umnak Zlin khua hi Bata timi kedan hmasa bik atuahnak asi atu ah cun ramkip ah Bata kedan dawr cu hmuhkhawh si cang.\nAhngakchiat lio aton mi le atuarmi thil hna nih micung ah zawnruahnak dawtnak ngeihding kha hinak hin arak i sem.Zei kansual tital si lo mah kutke ttuan mi thilri ngeihchiah an chuh pin hrem le thah le thong thlak te hna mitampi an rak tuar.Hivialte hi amah tuarmi lawngte an rak si dih.Angakchiat lio ah sianginn arak kai khawh lo mi lungfah nak bantuk midang atuar ingmi an um sual lai tiah atu athih ni ah hin kan um nak Zlin Siang inn ah Ngakchia sianginn kai nak ding ah tiah phaisa ahlut tiah an ti.A u pa Evan Havel zong hi Zlin ah aum ko .\nCzecram Communis uknak tang ah mah duhthim nak bak lo cozah nih tuahter mi poh el khawh si lo. duhzong duhlo zong ah tuah le zulh arak si mipi lungchung tuarmi chimngam lomi vialte hi achim attial. aphuan ca ah thong zong arak tla. Tinhmi he hmuisel arak ngei mi asi ca ah zeitin dah mipi lungthin chung ah lungthin hmunhma kalak lai ti arak tuak, Fidi lei in maw si lo ah cattial lei in maw ti arak tuak i hi aphun 2 bak in akemh ca tampi arakt tial piahzat zukcawl hna zong ah arak i zeih ngai ve.Cu nak cun mipi theih mi ah arak cang cu hnu cu Politic ah arak lut i 1989 thichuak lo in Kadiba dothlen nak in communis tung aphur zalon nak democracy ram ah athlen. Anun nak laam tluanchung ahman mi vialte hi zumhtlak si nak le micung ah zawnruah nak dawnak he rian attuan peng mi asi.Czechram ah President hmasa bik asi, 1993-2003 tiang attuan.2004 in atu kan President Vaclav Klaus nih achan atu tiang.Vulei cung dihlak ca hmuitinh in aikhat mi covo hmuhnak ding ah forum 2000 dirh tu asi . Tukum hi kum 20 tlin nak an tuah.Vulei nih philh awk attha lo mi Pasal ttha hrim asi.\nRule of Law aum lo ah cun Democracy timi hi sullam aum lo timi "Democracy cancer hma" ahmu tu zong asi ASSK zong Democracy rule of law achim ter nak asi\nKawlram ASSK Nobel laksawng kha amah zong pekding ah amintar si ve,Atimi cu keicu kape hlah u kanram zong democracy angah cang keimah zong kaluat cang nu asi na in Democracy ruang ah thong an thlakmi ASSK hi pe ko uh arak ti hna ti si, Amah thawng le chimpiak nak in ASSK Nobel ahmuh nak si Cu lawng si lo in Kawlram uknak hi Peace timi hi hnahnawh nak apek cang ttihnung asi UN nih nan zuan hnawh nan tlangtlak ahau ti kong achim tu zong asi\nTuluk ram ah Democracy hmunnak ding aizuam mi kong ah tampi attanpi adirpi tu zong asi. Tibet phungki Dalai Lama Forum 2000 camping 10 December 2011 ah asawm.Hihi athih lai taktak ahnu biak atuah ta mi asi. Asawmmi Dalai Lama hi adam lo ruang ah atong kho ding asi lo na in kava ton ko lai ati hini Dalai Lama av aton ahmaan thlak hi milung thin akhehkhuai nak bik asi.Ahmanthlak nih bai tamtk achim alungthin vialte alang dih.\n( Kan nih Chin politician pawl vial uah an thiam tuk chonhkhawh hmanh an si lo an i dan ning)\nLybia President Gadafi thih ning kha nan hmuh cio ko lai milai ramuk tu siangpahrang si ve mi aruak zalaam tlang ah angki lo ttah tu le ruak hum tu um lo lamlai ah an hrilh thinhang mi vialte an diriam tiang zohkhawh awk in an chiah, Aw uhthih le arthih thih an ti mi cu hihi teh si lai mu kei cu kazoh ngam lo zeitluk hmanh in vasual ko seh law anupi le afale hrang ah cun Pa vialte lak ah pattha bik dirhmun ah adir ko lai anupi le afale tal cu ruakfim nak vuinak nawl anpek ding si, tiah keimah buai in ka um hmun ah karak buai aphi cu vulei sunpar lianhngan nak pakpalawng si zia, hriamnam ai bochan in mi lungthin uk atimh.\nHriamnam he duhmi lak, duhmi chuh aitim mi cu mifir le damiah lawngpei an si ko cu.\nDawtnak tlang a au hi zumhtlak in anung mi Vaclav Havel ruak vui ah, world leader tampi nih bia an chim mi atang ah video clip te ka chiah pel lo in zohte hmanh zoh phu bak si.\nHavel ruak cu Cozah nih vui an timh ralkap pawl nih hrokual ngai le rumra um ngai in an vuilai. Asi na in anih cu zeitik hmanh ah rumra le hrokual in michonh ngam lo ding in aum bal lo. Mipi lak ah misawsawh te bantuk khin a um ve,Aluancia thla 6 hraawng ah adam lolo he akih khi aiziak lo phun si athei ko na in kan cozah rianttuan le ukning cu aduh lo tuk ve Sandah piah ah aithawh ve.Lampi ah athaw cham, atha ek in hleihlak ah ato aidin i aholh zong aholh kho lo athlan nih apaih dih. Mah amui tekha duh acuan khun nak ai dawh khun nak si.Atu kan president hi biachim thiam emem minal vun pehpah kan ngakchiat lio ah Sihni biaceih tu cu Arnak khi arang ati khawh an ti phun khi kan President cu kha bantuk asi.\nAtu President Vaclav Klaus hi Havel nak in kum 5 ano deuh, Havel nih Klaus chuahni ah laksawng ah amah ttialmi ca uk apek ti si, Cu ttial mi chung khuaimaw ka ah Kei nih kattial mi katuan bia cu nangnih hloh naizuam peng hitin maw kum 5 nih hin kan thih tiang akan dan ko lai. zeitik hmanh ah hmuhkhat ah tlengkhat tthu kan si kho lai lo hi ta, arak timi biafang e an rak langh ter.\nVulei cung nawlneih nak Power ngeih na duh ah cun Dawtnak hi na hriam ttha bik ah rak hmang ve.Nathih hmanh ah namin anung zungzal ko lai.Vaclav Havel nun hi vulei cung minung nih kan i zohchunh ding atlak mi pa asi ve timi langhter duh nak he,\nASSK Noble hmuhding ah a forward tu video clip te hi rak zoh ve. Ca kan ttial ah cun tehte zong aum ah attha zumh tlak si nak ding ah!\nPosted by kanukapa.blogspot.com at 0:16